DS: Ko je posekao stabla u Novom Sadu | Autonomija\nDS: Ko je posekao stabla u Novom Sadu\nNezamislivo da neko neovlašćeno poseče stabla na javnoj površini u centru grada, a da lokalna vlast o tome ništa ne zna\nGradski odbor Demokratske stranke (DS) u Novom Sadu pitao je danas gradonačelnika Miloša Vučevića ko je posekao stabla u Ulici Miloša Bajića i s kojim ciljem je to urađeno.\nU saopštenju DS se Vučeviću poručuje i da kaže, ukoliko gradska vlast nije posekla drveće u centru grada, kao što je u svom zvaničnom saopštenju ustvrdilo Javno komunalno preduzeće Gradsko zelenilo, šta je preduzeo kako bi vinovnici seče bili otkriveni i primerno kažnjeni.\nNovosadske demokrate su istakle da je u civilizovanom svetu nezamislivo da neko neovlašćeno poseče stabla na javnoj površini u centru grada, a da lokalna vlast o tome ništa ne zna. Tako nešto, dodaje se, moguće je samo u gradu bez domaćina i odgovorne uprave, kakav je pre bezmalo tri godine postao i Novi Sad.\n„Stabla su posečena u subotu, 3. jula, usred dana i po izuzetno velikoj vrućini, baš na prostoru na kojem gradska vlast namerava da gradi javnu garažu. Seča se, međutim, ne može pravdati potrebom da se pripremi teren za skoru izgradnju, budući da je lokalna uprava samo najavila kako će na tom mestu iza Muzeja Vojvodine podići novu garažu, dok neophodne urbanističke i druge odluke, bez kojih gradnja ne može početi, tek treba da se napišu i usvoje. Zbog toga opravdano protestuju i građani i organizacije koje se bore za zaštitu životne sredine, dok gradska vlast ćuti“, piše u saopštenju DS.\nTa stranka je ocenila da drukčije ne može ni biti ako se zna da je Vučević praktično napustio položaj gradonačelnika i vođenje grada prepustio nelegitimnim i neformalnim interesnim grupama, dok se on isključivo bori za svoj lični napredak u stranačkoj hijerarhiji.\n„Misteriozna seča stabala usred grada je samo još jednom potvrdila koliko je Demokratska stranka bila u pravu kada je javno ukazivala na tu očiglednu činjenicu“, zaključuje se u saopštenju novosadske DS.


Marjanović: "Da pokažemo da je sport najbolji deo društva" - Sportske.net\nMarjanović: "Da pokažemo da je sport najbolji deo društva"\nPredsednik Rukometnog saveza Srbije (RSS) Velimir Marjanović rekao je danas da ta organizacija na predstojećem Evropskom prvenstvu za žene želi da pokaže da je sport najbolji deo ovog društva.\nEvropsko prvenstvo za rukometašice igraće se od četvrtog do 16. decembra u Beogradu, Nišu, Vršcu i Novom Sadu.\n"Trenutak je malo nadrealan, u regionu se dešava mnogo loših stvari, a mi sportom i loptom želimo da menjamo stvari i da vrhunskom organizacijom Evropskog prvenstva ostane bolja slika i da sport pokaže da je najbolji deo ovog društva", rekao je Marjanović na konferenciji za medije u Skupštini Beograda.\n"Nadam se da ćemo na pravi način organizovati ovo takmičenje, rezultati koje smo ostvarili u prethodnom periodu, mi smo četvrti savez na svetu, nam traže da stalno idemo napred i nadam se da će tako biti za vreme ovog Evropskog prvenstva", kazao je Marjanović.\nSrbija će krajem 2013. godine organizovati i Svetsko prvenstvo za rukometašice, a predsednik RSS je istakao da želi da se reprezentaciji otvori put ka medalji u tom ciklusu.\n"Želimo da reprezentaciji omogućimo uslove da da sve od sebe i otvori nam put ka medalji u ovom ciklusu od dve godine", rekao je Marjanović.\nGeneralni sekretar RSS Božidar Đurković istakao je da sa organizacijom takmičenja nema problema i da ona bude barem kao na Evropskom prvenstvu za rukometaše koje se u januaru ove godine održalo takođe u Srbiji.\n"Sa organizacijom nema problema, svi polako pristižu i očekujem da prvenstvo bude najmanje kao ono u januaru za muškarce. Bilo je stvari koje smo morali da ispravimo, ali su svi voljni da Srbiju predstave u najboljem svetlu", istakao je Đurković.\nOn je kazao da se ženskoj reprezentaciji Srbije ukazala jedinstvena prilika da na svom terenu igra dva najveća takmičenja.\n"Nećemo se obrukati, ali će to u mnogome zavisiti i od igara reprezentacije. Ovoj generaciji se ukazala prilika da u svojoj zemlji igra dva velika takmičenja, što mnogima nije i verujemo u njih. Imaju znanje, volju i kvalitet da ostvare to što su zacrtali", kazao je Đurković.\nGeneralni sekretar RSS je istakao da prodaja ulaznica ide dobro u svim gradovima u kojima se održava takmičenje i da je trenutna popunjenost više od 70 odsto i istakao da se u Beogradu "značajno popravila prodaja karata".\nEvropsko prvenstvo za rukometašice počeće u utorak, četvrtog decembra.


Vesti online / Sport / / Meč NBA karijere Bogdanovića, ali "kraljevima" nije prijao džez (VIDEO)\nMeč NBA karijere Bogdanovića, ali "kraljevima" nije prijao džez (VIDEO)\nPartija karijere u NBA ligi Bogdan Bogdanovića bila je nedovoljna Sakramentu, koji je ubedljvo poražen na svom terenu od Jute Džeza - 120:105.\nBlistao u Solt Lejk Sitiju, ali "kraljevi" lako poklekli: Bogdan Bogdanović šutiirao je trojke 6/6\nSrpski reprezentativac je bio je najbolji u timu iz Kalifornije. Za 34 minuta ubacio je čak 25 poena, imao šest skokova i dve asistencije. Bogdan je bio nepogrešiv u šutu za tri poena - 6 od 6. Procenat šuta nekadašnjem košarkašu Partizana i Fenerbahčea bio je sjajan 81,8 odsto - 9/11.\nViše poena od Bogdanoviča ubacio je Vili Kouli Stajn, koji je meč završio sa 26 poena. Solidan je bio i Džordž Hil sa 20. Kod Jute sjajan je bio Donovan Mičel sa 34 poenom, a pratio ga je Rodni Hud sa 25.\n* Bogdanović sjajan, ali je njegov bivši saigrač iz Partizana razbio "kraljeve"\n* Trener Sakramenta oduševljen Bogdanom\n* Bogdanu srpski derbi, Jokić slab (VIDEO)\nNBA Jokić ispod proseka, Bogdan na nivou\nNBA Bogdan solidan, ali Sakramento poklekao protiv šampiona (VIDEO)


Parađina: Prava treba ostvarivati putem institucija | Palelive.com\nPočetna Novosti Aktuelnosti Parađina: Prava treba ostvarivati putem institucija\nParađina: Prava treba ostvarivati putem institucija\nBorci i njihove porodice u Republici Srpskoj ne misle da rješenje problema treba da traže na ulici, kao što je to slučaj u Federaciji BiH, izjavio je danas Srni predsjednik Boračke organizacije Pale Mihajlo Parađina.\n“Mi sve vrijeme svoja prava tražimo i ostvarujemo u institucijama Srpske”, naglasio je Parađina i dodao da su nekadašnji boraci Vojske Republike Srpske i njihove porodice kao i ostale kategorije građana u BiH suočene sa svakodnevnom borbom za golu egzistenciju.\nOn smatra da su opravdani protesti građana u Federaciji BiH zbog njihovog izuzetno lošeg životnog standarda, ali apsolutno ne odobrava poteze pojedinih grupa koji pokušavaju da provuku političke zahtjeve na ulicama Sarajeva, Zenice, Tuzle, Mostara i drugih gradova.\n“Upravo zbog toga, vlasti na svim nivoima moraju da budu odgovornije i da ozbiljnije rješavaju probleme boračkih kategorija stanovništva, prvenstveno putem zapošljavanja djece poginulih boraca, i to u realnom sektoru”, kaže Parađina.\nPrethodni članakObilježavanje dana borca i priprema za izbore\nNaredni članakNema većih bezbjednosnih problema


Štićenici još bez naknade sa biroa - Vijesti.me\nZAKON SPREMAN, ČEKA SE SKUPŠTINA\nŠtićenici još bez naknade sa biroa\nŠtićenici zavoda i centara za obrazovanje djece sa posebnim potrebama očekuju pravo na naknadu po osnovu nezaposlenosti Edit\nMarija Mirjačić 3. septembar 2014, 19:16 ažurirano 17. februar 2019, 15:36\nMinistarstvo rada i socijalnog staranja za "Vijesti" nije moglo da precizira kada će štićenici zavoda i centara za obrazovanje djece sa posebnim potrebama dobiti pravo na naknadu po osnovu nezaposlenosti.\nU resoru kojim rukovodi ministar Predrag Bošković objasnili su da to zavisi od Skupštine koja treba da usvoju nova zakonska rešenja čime će biti omogućena ta pomoć za ovu grupu ugroženih osoba koji je do sada nijesu mogli primati.\nPredlogom izmjena zakona definisano je da štićenici zavoda i centara za obrazovanje djece sa posebnim potrebama imaju pravo na naknadu po osnovu nezaposlenosti kada završe školovanje.\n"Predlog zakona upućen je Skupštini na razmatranje, pa njegovu primjenu i isplatu novčane naknade treba očekivati nakon usvajanja. Imajući u vidu da te kategorije nezaposlenih osoba treba da se prijave na evidenciju nezaposlenih i dokažu svoj status nakon toga će postojati precizni podaci o potrebnom novcu na mjesečnom nivou za isplatu", saopštili su iz Ministarstva.\nPredlogom, koji je Vlada usvojila početkom jula, predviđeno je da visina naknade bude 40 odsto minimalne zarade na nivou države, što je oko 77,2 eura. Procijenjeno je da će imati 150 korisnika te novčane naknade za koju će se do kraja ove godine u bruto iznosu izdvojiti 100.000 eura iz budžeta.\n"Predviđeno je da pravo na novčanu naknadu može ostvariti i osoba sa posebnim potrebama koja je završila obrazovanje u skladu sa zakonom o vaspitanju i obrazovanju djece sa posebnim obrazovnim potrebama. Obuhvaćena su djeca i mladi sa posebnim obrazovnim potrebama koji se mogu prijaviti na evidenciju nezaposlenih", objasnili su u ministarstvu.\nKako su dodali, status se dokazuju rješenjem o usmjeravanju u odgovarajući obrazovni program i dokazom o stečenom nivou obrazovanja. Pravo na naknadu toj kategoriji pripada dok čekaju na zaposlenje, odnosno, do nastupanja nekog od osnova za prestanak prava na novčanu naknadu u skladu sa zakonom.\nIz Ministarstva su saopštili da su se opredijeli da dodijele naknadu u cilju daljeg poboljšanja položaja osoba sa invaliditetom (OIS) na kome se intenzivno radi.\n"Donošenje tih izmjena samo je jedna u nizu aktivnosti koja se realizuje u toj oblasti. Ovim zakonskim rješenjem olakšaće se period čekanja do zaposlenja za OSI", naveli su u ministarstvu.\nNovac dobija 9.170 nezaposlenih\n"Vijestima" je u Zavodu za zapošljavanje rečeno da se u prvih šest mjeseci ove godine uočava smanjenje broja korisnika novčane naknade, te da u prosjeku mjesečno to pravo koristi 9.170 nezaposlenih. Za šest mjeseci ove godine za te naknade je isplaćeno 5,9 miliona.\nPravo na novčanu naknadu ima osoba koja je prije prestanka radnog odnosa ima staž osiguranja od najmanje godinu neprekidno ili sa prekidima u poslednjih 18 mjeseci, kojoj je radni odnos prestao bez njegove saglasnosti ili krivice i ako se prijavi zavodu u propisanom roku.\nMinimalni period za koji se vrši isplata novčane naknade iznosi tri mjeseca (za osiguranike sa stažom osiguranja od jedne do pet godina), a maksimalni 12 mjeseci (za osiguranike sa više od 25 godina staža).\nIzuzetak pod određenim uslovima dne nezaposleni ako imaju više od 35 godina staža, roditelj koji ostvaruje pravo na ličnu invalidninu, invalidi II i III kategorije ako nijesu korisnici naknade iz Fonda PIO.


Skupština (Foto arhiva Kim)\nPoslanici Demokratskog saveza Kosova izrazili su neslaganje sa ponuđenim tekstom predloga zakona, jer neki članovi ostavljaju prostor za pogrešno tumačenje.\nPoslanica DSK Valentina Bunjaku navela je da se prema ponuđenom tekstu, može smatrati da se zakon meša u slobodu izražavanja i razmišljanja na Kosovu.\nBunjaku je navela da DSK zahteva promene nacrta zakona, navodeći da postoje značajni problemi i da su na rubu ustavnosti.\n"Tražimo da se u ovaj predlog zakona izvrše posebne izmene Člana 2, da ‘obaveza građana da štite vrednosti OVK‘ treba da se preoblikuje, zato što ostavlja prostora za razne interpretacije i to loše utiče na slobodu izražavanja i razmišljanja", rekla je Bunjaku.\nIstakla je da njena partija sa velikom zabrinutošću, pažnjom i posvećenošću prihvata izjave predstavnika Evropske unije i američkog ambasadora Filipa Kosneta, koji između ostalog kažu da "zakon kriminalizuje slobodu izražavanja, i zastrašuje građane".\n"Stoga smo kao parlamentarna grupa posvećeni preoblikovanju nekih članova i pažljivo ih tretiramo. Jer, iznad svega, očuvanje demokratije, sloboda izražavanja ostaju prioritet", dodala je Bunjaku.\nŠta je piše u predlogu zakona\nU nacrtu zakona koji je predložila Demokratska partija, navodi se da je OVK bila odlučujući faktor za slobodu i nezavisnost naroda Kosova.\nKosovskoj vladi se nalaže da reaguje u slučaju pritvora ili hapšenja veterana OVK-a, na osnovu međunarodnih naloga vlasti u Beogradu.\nIstiče se da je "svaki javni zvaničnik i građanin Kosova dužan da poštuje i štiti ratne vrednosti utvrđene ovim zakonom i štiti imidž OVK.\nRasprava će biti nastavljena u četvrtak, sledeće nedelje.


Pobjeda Borca u Semizovcu\nZapočeli radovi na izgradnji trotoara\nBorac - Tošk 1 : 1\nU subotu: 10.01.2009.godine u Jelahu derbi kola Borac-Tošk\nPoraz Borca u Hrasnici\nAktivnosti na izgradnji ulične rasvjete u četiri ulice u Jelahu\nZavršeni radovi na asfaltiranju ulica u Jelahu\nDVD JELAH- osposobljeno novo vatrogasno vozilo\nNK "Borac" Jelah - NK "Rudar"Breza 2 : 1\n15 Oct 2009 - Emir\nU okviru IX kola II lige FBiH nogometaši NK "Borac" Jelah su u srijedu 14.10.2009.godine ostvarili su prvu gostujuću pobjedu protiv ekipe FK "Ozren" Semizovac rezultatom 1:0. Strijelac pobjedničkog gola za ekipu NK "Borac" Jelah bio je Durmišević Adem.\nU subotu: 17.10.2009.godine nastavlja se prvenstvo, a ekipa NK "Borac" Jelah na svom stadionu "Šibovi" sa početkom u 15,00 sati dočekuje ekipu FK "Mladost" iz Župče.\nFirma AB-trans Tešanj započela je radove na izgradnji pješačkih staza (trotoara) uz magistralni na dijelu od zgrade "Kamela" do stadiona NK "Borac" Jelah.\n12 Oct 2009 - Emir\nDerbi utakmica 8.kola II lige FBiH, grupa "Centar" i derbi kola između NK "Borac" Jelah i NK "Tošk" Tešanj, odigrana u subotu 10.oktobra 2009.godine na stadionu "Šibovi" u Jelahu pred više od 1500 gledalaca završena je nerješenim rezultatom 1: 1.\nNK "Tošk" Tešanj se na početku susreta bolje snašao te je poveo golom Hankića, da bi nekih petnaest minuta poslije Borac golom Vasiljevića izjednačio i od tog momenta preuzeo igru u svoje ruke. Borac je na ovoj utakmici većim dijelom dominirao i bio bolja ekipa, stvorio nekoliko izuzetno povoljnjih šansi za pogodak, ali u samoj završnici napadači Borca se nisu snašli.\nUtakmica je bila prava prvenstvena uz korektno navijanje većeg dijela gledaoca, a pripadnici PU Tešanj su na najbolji način obavili i svoj dio posla.\nVeliki broj ljubitelja nogometa za područija općine Tešanj i susjednih\nopćina prisustovao je ovom derbiju\nPrije početka susreta navijači obe ekipe su odali počast tragično\nnastradalom navijaču F.K. Sarajeva Vedranu Puljiću\n05 Oct 2009 - Emir\nU Jelahu će se u subotu 10.oktobra 2009.godine sa početkom u 15,30 sati odigrati u okviru 8.kola II lige FBiH, grupa "Centar" odigrati derbi utakmica vječitih rivala između Borca i Toška.\nU okviru 8.kola II lige FBiH, grupa "Centar" u subotu; 03.10.2009.godine u Hrasnici je domaća ekipa Famosa pobjedila NK "Borac" Jelah rezultatom 2 . =.


Evropsku uniju brinu v.d. u institucijama - Akta.ba\nEvropsku uniju brinu v.d. u institucijama\n17.11.2017. 08:44 / Izvor: Nezavisne novine\nSIGMA, ekspertsko tijelo EU koje prati rad javne uprave u pet srednjeevropskih zemalja, uključujući i BiH, zabrinuta je zastojem u imenovanjima rukovodećih kadrova u institucijama BiH koji su dugo u statusu vršilaca dužnosti (v.d.), potvrdio je za "Nezavisne" Neven Akšamija, direktor Agencije za državnu službu (ADS) BiH.\nOn navodi da je ova pojava očito postala "interesantna" i tijelima EU koja se bave analizom rada i reformom javne uprave.\n"Tačno je da je SIGMA zabrinuta. Riječ je o zajedničkoj inicijativi EU i OECD, koja je većinom finansirana od EU, a djeluje pod okriljem OECD-a. Oni su zaduženi prevashodno za zapadni Balkan i zanima ih broj vršilaca dužnosti bez kriterija, koliko sve to traje i slično. Oni ovu pojavu smatraju zabrinjavajućom i prave izvještaj za EU o stanju javne uprave na Balkanu", rekao je Akšamija.\nKako su to mediji u više navrata izvijestili, veliki broj direktora van mandata, vršilaca dužnosti direktora i funkcionera s nedovršenim statusima godinama je postao konstanta u institucijama BiH.\nVećinu ovih imenovanja koči politika, no isto tako pojedinci ne mogu da budu imenovani jer Vijeće ministara, odnosno Generalni sekretarijat, njihova imenovanja, iz njima znanih razloga, ne stavlja na dnevni red.\nU ovom trenutku, desetak je vršilaca dužnosti u institucijama BiH i nepoznat broj rukovodilaca van mandata, od kojih je najpoznatiji generalni sekretar Vijeća ministara, Zvonimir Kutleša. On je u novembru napunio 21 mjesec van mandata na čelu Generalnog sekretarijata.\nKada je, pak, riječ o vršiocima dužnosti, njih je trenutno desetak u institucijama BiH, a to su: Saša Obradović (Centar za uklanjanje mina u BiH), Damir Ljubić (Centar za informisanje i priznavanje dokumenata iz oblasti visokog obrazovanja), Tihomir Narić (Regulatorni odbor željeznica BiH), Aleksandar Zolak (Agencija za lijekove i medicinska sredstva BiH), Mlađen Mandić, Mariofil Ljubić i Zikreta Ibrahimović (Pravobranilaštvo BiH), Nebojša Švraka (Fond za povratak), te Đenan Salčin (Agencija za javne nabavke).\nOsim njih, uskoro, i to već narednog mjeseca, ističe mandat i Siniši Perkoviću, direktoru Službe za zajedničke poslove institucija BiH.\nBH MAC Sarajevo\nTvornička 3 71000 Sarajevo\nCentar za informisanje i priznavanje dokumenata iz oblasti visokog obrazovanja Mostar\nKneza Višeslava bb - Orca 88000 Mostar\nFond za povratak Sarajevo\nDžemala Bijedića 39/II (zgrada PSC Kumrovec) 71000 Sarajevo


U ovoj hit komediji igraju Radovan Vujović, poznat po ulozi Risa u seriji ''Vojna akademija'', zatim Aleksandar Radojičić koji se proslavio kao fudbaler Mikica Arsenijević Balerina u filmu i seriji ''Montevideo, Bog te video'' i Aleksandra Tomić, inače devojka Andrije Miloševića.\nŠta se dogodi kada dva muškarca upadnu u zamku traženja savršene žene? Inteligentnim humorom, odličnim zapletom i ozbiljnom dilemom – da li postoji idealna partnerka/partner, talentovani glumački trio oduševljava publiku širom Srbije.\nInače, ova hit predstava, premijerno izvedena u februaru 2016. godine je pisana po motivima „Liste za ljubav“, Norma Fostera, a režiju potpisuje Jana Maričić koja kaže da je ovo zapravo ljubavna komedija.\n- Dva 35-godišnja prijatelja imaju duhovite i stereotipne zablude o ženama i maštom kreiraju idealnu sliku žene koja bi zadovoljila sve njihove potrebe. Nekim čudom devojka po njihovoj meri se pojavljuje i tada upadaju u najrazličitije zamke svojih želja. Zbunjeni pred ostvarenjem svojih iluzija, uviđaju da prava ljubav leži u nesavršenosti i rešavaju da se ipak prepuste riziku - realnom upuštanju u neizvesno i uzbudljivo putovanje kroz muško-ženske odnose – poručuje ova režiserka.\nKarte se u pretprodaji prodaju po ceni od 250, a na dan predstave iznosiće 300 dinara. Mogu se kupiti od ponedeljka, 22. maja u Domu kulture u Srbobranu od 8 do 15 časova.


(VIDEO) REŠAVAJU PROBLEM STAMBENO UGROŽENIH: U saradnji sa poznatim trgovačkim lancem, POČELA IZGRADNJA JEFTINIH STANOVA - Informer\n17:31 Zaštitnik potrošača 0\nZastitnikpotrosaca.rs | 14. 08. 2019.\n(VIDEO) REŠAVAJU PROBLEM STAMBENO UGROŽENIH: U saradnji sa poznatim trgovačkim lancem, POČELA IZGRADNJA JEFTINIH STANOVA\nKako bi rešili stambeni problem stanovništva veće Velike Britanije odlučilo je da pokrene projekat izgradnje prihvatljivih kuća i stanova sa švedskim trgovačkim lancem prodavnica nameštaja.\nKako navodi The Guardian, na projektu će raditi tri partnera - Ikea i njena sestrinska kompanija BoKlok te građevinska kompanija Skanska specijalizovana za izgradnju niskobudžetnih kuća.\nOvaj trojac do sada je izgradio oko 11.000 stanova i kuća širom Švedske, Finske Danske i Norveške, a sada bi u Britaniji trebalo da izgrade dodatnih 162\nDo nove saradnje britanskih vlasti i švedskog diva došlo je upravo zbog naglog rasta cena najma i kupovine nekretnina. Naime, u ovoj ostrvskoj zemlji cene stambenih objekata neretko su i 12 puta više od prosečne godišnje plate stanovnika.\nUpravo zbog toga, ali i kasnijih poreskih opterećenja veliki broj građana nije u mogućnosti da kupi sopstveni stan ili kuću.\nSvi objekti biće izgrađeni na državnom zemljištu, a lokalne vlasti dobiće 30 odsto nekretnina za program socijalnog stanovanja i stambenog zbrinjavana ekonomski ugroženih građana. Preostalih 70 dosto pripašće izvođačima radova koji će ih potom staviti na tržište po mnogo nižoj ceni.\nKako piše CNN, reč je o programu "Left to Live" kompanije BoKLok prema kojem stanari plaćaju samo onoliko koliko mogu da priušte i to nakon što im se obračuna porez koji moraju da plate i ostali životni troškovi.\nUglavnom se radi o izdacima od otprilike trećine neto mesečne plate uz stambeni kredit na 25 godina.\nVeličina stanova variraće od onih jednosobnih od 50 kvadratnih metara do trosobnih sa 74 kvadrata, a ukoliko se projekt pokaže uspešan, švedski trojac bi trebalo da nastavi rad na izgradnji dodanih 500 objekata.\nRadovi bi trebali započeti u septembru 2020. godine, dok se završetak i useljenje novih stanara očekuje u aprilu 2021. godine.\nVelika Britanija stanovi izgradnja jeftino


Nacrt zakona o ozakonjenju objekata predviđa 238 puta niže troškove i tri puta manje dokumenata, rečeno je na konferenciji za novinare u Vladi Srbije.\nNa primer, do sada je za porodičnu kuću do 100 kvadrata bilo potebno šest dokumenata i 2,855 miliona dinara, dok će se sada tražiti dva dokumenta i 12.000 dinara - 9.000 dinara za izveštaj o zatečenom stanju i dokaz o pravu svojine na objektu i 3.000 dinara za taksu lokalnoj samoupravi.\n- Želimo da uvedemo red u građevinarstvo, i stavimo tačku na problem legalizacije. Hoćemo na brz i jeftin način da sprovedemo legalizaciju - rekla je Mihajlović.\nOna je rekla da će Zakon o ozakonjenju odmah po usvajanju u Skupštini stupiti na snagu i da će obuhvatiti oko 1,47 miliona nelegalnih objkekata, od čega je oko polovina - 771.000 već od ranije u postupku legalizacije odnosno njihovi vlasnici su podneli zahteve.\nMihajlović je rekla da će u narednih mesec dana biti sprovedena javna rasprava o zakonu.\nMinistarka je istakla da će se rešenje o ozakonjenju izdavati za najmanje 23 dana, a najviše 143 dana.\n- Očekujem dobru javnu raspravu, 22. septembra imamo prvu javnu raspravu i očekujem sugestije od svih institucija - rekla je ona.\nOni koji su podneli zahtev do februara 2014, a ako su dostavili dokaze plaćaće taksu za "ozakonjenje", dok oni koji nisu podneli zahtev do tog roka, nakon popisa inspekcije, moraće da dostave dva dokumenta - izveštaj o zatečenom stanju objekta i dokaz o pravu svojine, kao i da plate taksu za "ozakonjenje".\nVlasnici koji su podneli zahtev za legalizaciju objekata do 100 kvadrata plaćaće taksu od 3.000 dinara, do 200 kvadrata 10.000 dinara i do 300 kvadrata 20.000 dinara.\nKada je reč o komercijalnim objektima važiće ista procedura kao i za porodične kuće, s tim što će taksa za "ozakonjenje" biti 50.000 dinara za objekte manje od 1.000 kvadrata i dva miliona dinara za veće od 1.000 kvadratnih metara.\nZa tu kategoriju objekata su predviđeni 107 puta manji troškovi za one manje od 1.000 kvadrata i 41 put manji za veće od 1.000 kvadrata.\nMihajlović je podsetila da će to biti šesti zakon o legalizaciji u prethodnih 18 godina i poručila da više neće biti novih zakona i produžavanja rokova i pozvala građane da legalizuju svoje objekte.\nMinistarka je rekla da će postojati samo dve mogućnosti- da se objekti legaliziju ili sruše, kao i da će svima koji počnu sada da grade objekte kako bi iskoristili vreme do primene novog zakona, da neće moći da se legalizuju, jer će stanje biti provereno na terenu ortofoto snimcima.\nMihajlović je istakla da nijedan zakon o legalizaciji, od 1997. godine, nije zaustavio nelegalnu gradnju, iako je još 2002. gradnja bez dozvole označena kao krivično delo.\nOna je kazala da ovaj zakon neće biti vremenski ograničen i objasnila da ozakonjenje počinje danom donošenja zakona, kao i da građevinski inspektori imaju rok od šest meseci da popišu nelegalne objekte.\nVlasnici će imati rok 30 do 90 dana zbog nerešenih imovinsko-pravnih odnosa da dostave dokaza o odgovarajućem pravu, za izveštaj o zatečenom stanju 30 dana, dokaz o plaćenoj taksi za "ozakonjenje" 15 dana i za izdavanje rešenja o ozakonjenju osam dana.\nZa objekte za koje nikada nije podnet zahtev za legalizaciju, po završetku popisa, građevinska inspekcija će doneti rešenje o rušenju, koje se neće izvršavati do pravosnažnog okončanja postupka ozakonjenja. Za objekte za koje ne bude izdato rešenje o ozakonjenju biće srušeni.\nU postupak ozakonjenja se može ući od dana stupanja zakona na snagu ukoliko je već podnet zahtev za legalizaciju, kada građevinski inspektor dostavi rešenje o rušenju nadležnom organu ukoliko je nelegalni objekat utvrđen popisom na osnovu zakona.\nZatim od dana dostavljanja spisa nadležnom organu (što dostavlja katastar) ukoliko nije okončan potupak po Zakonu o posebnim uslovima za upis prava svojine na bespravnim objektima, kao i u roku od šest meseci od dana stupanja na snagu zakona ukoliko je upisana svojina po Zakonu o posebnim uslovima za upis prava svojine na bespravnim objektima.\nViše se neće plaćati naknada za uređenje, administrativna taksa i taksa za upis prava svojine sa administrativnom taksom.\nU Srbiji je trećina svih objekata nelegalna, a više od 70 odsto njih su stanovi i porodične kuće.\nKada je reč o stanovima, ako je zgrada legalizovana i podnet zahtev za legalizaciju plaćaće se samo taksa, dok ako nije podnet zahtev moraće i izveštaj o zatečenom stanju i dokaz o pravu svojine.\nAko ni zgrada ni stan nisu legalizovani dovoljno je da jedan vlasnik stana podnese zahtev.


Srbija lider u maržama - Bizlife.rs\nSrbija lider u maržama\n16:56 Beograd, 08/12/2011\nTrgovinske marže u Srbiji su među najvišim u Evropi. Dolazak novih velikih trgovinskih lanaca u zemlju znači veću konkurenciju koja bi trebalo da snizi marže. Većina lanaca samo ih je povećavala u poslednje tri godine.\nU Srbiji potrošači daju jednu i po platu na prosečnu potrošačku korpu. Piju skuplje mleko, a jedu i skuplje meso od svojih suseda. Čak i keks proizveden u Srbiji, u susednoj zemlji stoji znatno jeftinije, jer srpske marže iznose čak 23 odsto.\n„Slovenci su priznali da su im marže na hranu visoke, u proseku 23 odsto. Uz podršku države, proizvođači, prerađivači i trgovci napravili su kodeks i dogovorili se da će više sarađivati kako bi marže bile konkurentnije“, kaže predsednik Nacionalne organizacije potrošača Srbije Goran Papović.\nPapović navodi da su marže u Crnoj Gori od 20 do 30 odsto, a u Republici Srpskoj znatno niže – osam odsto. Prema njegovim rečima, u situaciji kada kupovna moć pada, trgovci se obično odlučuju da snize cene, kako bi privukli što više mušterija i tako povećaju promet, ali, kako kaže, to nije slučaj i sa srpskim.\n„Pritisak troškova kod trgovaca je veliki, a oni svoje poslovanje finansiraju pozajmljenim izvorima što ih tera da imaju tolike marže, a sa druge strane imate nedovoljnu konkurenciju, odnosno ograničenu konkurenciju koja bih ih naterala da se bolje ponašaju“, ističe autor analize maloprodajnih marži u Srbiji Dragovan Milićević.\nPrimeri nekih od najvećih svetskih trgovinskih lanaca govore da se smanjivanje marže u vremenju krize isplati. Karfur je francuski lanac koji posluje u 36 zemalja, ima godišnji obrt od 122 milijarde dolara, a marža im je samo 0,5 odsto.\nVolmart je američka kompanija koja posluje u 16 zemalja. Ima godišnji obrt od čak 404 milijarde dolara, a trgovačka marža u 2009. godini iznosila je 3,6 odsto. Tesko je engleski trgovinski lanac posluje u 13 zemalja, ima 90,43 milijarde dolara obrta sa trgovačkom maržom od 4,1 odsto.\nU prilog smanjivanja marže ide i primer Merkatora, kojem je prodaja porasla za 12,2 odsto. Iako su mehanizmi države u borbi protiv viskih marži mali, s obzirom na to da ih formira tržište, stručnjaci od vlasti ipak nešto očekuju.\nStručnjak za konkurenciju Dijana Marković-Bajalović očekuje da država bude malo aktivnija u stvaranju mogućnosti za dolazak nove konkurencije pre svega stranih trgovinskih lanaca.\n„Za to je potrebno da se obezbede građevinske lokacija, svi papiri, neophodne dozvole. Evidentno je da strani lanci dolaze, međutim to ide vrlo sporo, nedovoljno da bi potrošači to mogli da osete kroz niže marže“, kaže Dijana Marković-Bajalović.\nAko nema dovoljno konkurencije, ništa vas ne tera da smanjujete svoje troškove, složni su stručnjaci.\nmarže poslovne vesti Srbija


Beta 14. maja 2017. 13:25\nAli zasad nema naznaka kakvu će politiku njegova vlada voditi prema Balkanu, gde se, i prema oceni francuske diplomatije, prilike zaoštravaju.\nAko je suditi po Makronovim savetnicima kad je reč o spoljnoj politici i odbrani, zasad bi se moglo reći da će francuska diplomatija istrajati na „evropskoj perspektivi“ Zapadnog Balkana, ali tek kad se za to steknu uslovi unutar preustrojene Evropske unije u, sve govori, „više brzina“.\nTakodje teško da može biti promena oko podrške zvaničnog Pariza nezavisnosti Kosova, uz stav da na kraju “normalizacije odnosa” Beograd-Priština dodje do potpisanog sporazuma koji će omogućiti Srbiji da udje u članstvo EU, kad o tome okonča pregovore.\nNova vlada u Parizu će na stolu imati i zamisli nekih dosadašnjih visokih francuskih i nemačkih diplomata da u neko dogledno vreme neće moći da se zamisli ulazak novih članica u EU i da se, bar privremeno, osmisli neki „poseban položaj“ za zemlje koje ispune sve uslove u pregovorima o članstvu.\nGlavni Makronovi savetniči za spoljnu politiku i odbranu su i tokom izborne kampanje bili ministar odbrne Žan-Iv Le Drijan, direktor Medjunarodnog instituta za strategijske studije Fransoa Esbur, kao i francuski ambasador u Vašingtonu Žerar Aro, vidjen i za mogućeg buduće šefa diplomatije kao i, pored ostalih, bivši šef francuske tajne službe Žan-Klod Kusran.\nZa Makronovog predsedničkog diplomatskog savetnika je naimenovan Filip Etjen, sadašnji francuski ambasador u Berlinu, što bez sumnje pokazuje koliku važnost će za šefa Jelisejske palate imati učvršćivanje veza s Berlinom, uključujući i spoljnu politiku, a to znači takodje stavove o Balkanu i proširivanju.\nFrancuska dosad nije imala nekih posebnih političkih i ekonomskih interesa na Balkanu, a stavovi kad je u pitanju Srbija i rešavanje kosovskog gordijevog čvora su prema Beogradu bili „mekši“ nego nemački.\nDa neke velike promene ne treba očekivati možda govori i to da Esbur, bliži američkim stavovima, i Le Drijan politiku Francuske i Zapada prema Balkanu, tačnije Srbiji i Kosovu, stavljaju takodje u okvir sukoba s Rusijom oko Ukrajine. Oni su ranije naglašavali da se rusko prisajedinjenje Krima kao narušavanje granica u Evropi ne može porediti s NATO bombardovanjem Srbije i podrškom Francuske i drugih zapadnih zemalja jednostranom proglašavanju nezavisnosti Kosova.\nEsbur i Le Drijan kažu da to što Moskva, a i neki francuski i evropski političari navode da je Zapad vojnom agresijom bez saglasnosti UN narušio granice Srbije ne može da se poredi s ruskim prisajedinjenjem Krima. Zato što, smatra Esbur, a to mišljenje deli i Le Drijan, „kakve god bile medjunarodne pravne dvosmislenosti oko proglašavanja nezavisnosti te pokrajine na jugu Srbije, to je bio deo dugog procesa i ratnih zločina koje je počinio Beograd, što je dovelo do uvodjenja medjunarodnog protektorata pod okriljem UN“.\nSpoljna politika novog šefa Jelisejske palate, koji je danas preuzeo dužnost, slediće dobrim delom i politiku prethodne vlade i predsednika, mada je Makron i za „otvoren dijalog s Rusijom“, saradnju u rešavanju sirijske krize, slamanju glavne terorističke opasnosti, a to je Islamska država Iraka i Sirije koja Evropu ozbiljno ugrožava.\nIpak, on smatra da nužan „otvoren dijalog s Rusijom“ može da se temelji samo na čvrstim stavovima Evropske unije kad su u pitanju i političko-vojni rasplet sirijske krize i posledice ukrajinske krize i ruskog prisajedinjenja Krima.\nTo su zasad bili načelni stavovi, a „čvrstina“ prema Moskvi se nadovezuje i na to da „samo jaka Evropa može razgovarati s Amerikom, Kinom i drugim silama, dakle Evropa koja brane svoje vrednosti“.\nNovi šef Jelisejske palate je zamisli o spoljnoj i odbrambenoj politici obelodanio, pozvavši se posebno na stav bivšeg francuskog predsednika Šarla de Gola da „zemlja poput Francuske, ako joj se desi da vodi rat, mora znati da je to njen rat“ i da za to mora biti osposobljena i imati vojnu snagu.\nMakron, koji će sutra imenovati premijera koji će voditi vladu do junskih predsedničkih izbora, želi da svoje vidjenje sveta i politiku Francuske smesti u okvire onoga što je Francuska bila u doba predsednika Šarla de Gola i Fransoa Miterana, kao što je i sam izjavio.\nPo tumačenju uglednih francuskih analitičara i komentatora to se poglavito odnosi na buduće odnose s Amerikom, kao i kad je reč o nameri da „Pariz uspostavi konstruktivne veze s Putinom, iako Francuske ne može da deli iste vrednosti“ s njegovim režimom.\nSpoljna „degolovsko-miteranovska“ politika mora biti, tumače analitičari Makronovo vidjenje svetskog trenutka, istinski usaglašena s razvojem u svetu u kojem se Francuska i Evropa sučeljavaju s „nepredvidivom američkom vladom, ambicioznom i prodornom Rusijom, islamskim terorizmom koji seje zločine po zapadnim gradovima, Kinom čiji vojni budžet brzo raste, Bliskim istokom u požaru, navalom migranata, granicama koje se zatvaraju… „.\nIde u Njemačku da pita Merkelovu šta će još da radi.Možda treba da pošalje Francuski bataljon da pomogne Haradonaju.Pričat će o Balkanu kad se vrati uz Njemačke.


PARTIZANU TREĆE MESTO\nVaterpolisti Partizana osvojili su treće mestu u play off-a Prvenstva Srbije. Oni su u drugoj utakmici ove serije savladali, u Novom Sadu, ekipu Vojvodine rezultatom 8:17 (3:6, 2:1, 1:3, 2:7). opširnije...\nPARTIZAN POVEO U BORBI ZA 3. MESTO\nVaterpolisti Partizana povel su u brobi za treće mesto play off-a Prvenstva Srbije. Oni su, pred domaćom publikom, pobedili ekipu Vojvodina rezultatom 10:1 (4:0, 2:0, 2:1, 2:0) u prvoj utakmici u ovoj seriji koja se igra na dva dobijena meča. opširnije...\nPARTIZAN - RADNIČKI 6:9\nPARTIZAN PORAŽEN OD RADNIČKOG U LIGI ŠAMPIONA\nRADNIČKI - PARTIZAN 12:8\nPARTIZAN DOŽIVEO PORAZ U BERLINU\nNakon pobede na domaćem terenu, vaterpolisti Partizana doživelu su poraz u Berlinu. Špandau je, u neizvesnoj utakmici šestog kola B grupe Lige šampiona, odneo pobedu u zadnjim sekundama, 10:9 (3:3, 2:2, 3:2, 2:2). opširnije...\nPARTIZAN BOLJI OD DUNAVA\nU desetom kolu A lige Srbije, vaterpolisti Partizana su, na Banjici, bili bolji od Dunava sa 17:6 (5:1, 3:1, 4:2, 5:2). opširnije...\nPARTIZAN LAKO SAVLADAO BANJICU\nVatepolisti Partizana su u devetom kolu domaćeg prvenstva lako savladali ekipu Banjice 2:14 (0:3, 1:3, 0:5, 1:3). opširnije...\nNOVA POBEDA PARTIZANA U LIGI ŠAMPIONA\nU okviru petog kola grupe B Lige šampiona, vaterpolisti Partizana, su na domaćem terenu, savladali ekipu Špandaua sa 7:5 (3:2, 2:2, 1:1, 1:0). opširnije...\nPARTIZAN PORAŽEN U POLUFINALU KUPA SRBIJE\nU derbiju osmog kola A lige Prvenstva Srbije vaterpolisti Radničkog su, na Banjic, savladali ekipu Partizana rezultatom 2:9 (0:1, 1:3, 1:2, 0:3). opširnije...\nDRUGA POBEDA PARTIZANA U LIGI ŠAMPIONA\nU okviru četvrtog kola Lige šampiona, Partizan je savladao Galatasaraj rezultatom 10:7 (1:1, 2:4, 3:5, 1:0) u gostima, ostvario drugu pobedu i za sada ima treće mesto na tabeli grupe B. opširnije...\nU okviru trećeg kola grupe B Lige šampiona, vaterpolisti Partizana ostvarili su svoju prvu pobedu. Oni su u Beogradu bili bolji od Oradee sa 10:4 (2:0, 2:1, 3:0, 3:3). opširnije...\nPARTIZAN POBEDIO NAIS\nVaterpolisti Partizana očekivano su, kao gosti, savladali Nais, u okviru šestog kola A Lige Srbije, rezultatom 3:12 (0:3, 0:3, 2:3, 1:3). opširnije...\nU poslednjoj utakmici 5. kola Prvenstva Srbije vaterpolisti Partizana su, pred svojom publikom, ubedljivo savladali ekipu Vojvodine rezultatom 15:6 (4:0, 3:1, 3:2, 5:3). opširnije...\nPORAZ PARTIZANA NA STARTU LIGE ŠAMPIONA\nVaterpolisti Partizana doživeli su poraz u prvom kolu Lige Šampiona. Oni su u Italiji izgubili od Breše rezultatom 11:6 (2:3, 2:1, 4:1, 3:1). opširnije...\nCRNO-BELI POBEDILI DUNAV\nVaterpolisti Partizana su, u okviru trećeg kola Prvenstva Srbije, savladali Dunav u Novom Sadu rezultatom 2:16 (1:5, 0:3, 1:3, 0:5). opširnije...\nPARTIZAN - BANJICA 15:6\nU okviru drugog kola Prvenstva Srbije, Partizan je očekivano savladao Banjicu rezultatom 15:6 (4:1, 5:2, 4:1, 2:2). opširnije...\nVaterpolisti Partizana zauzeli su četvrto mesto u Ligi Šampiona. Oni su poraženi u borbi za treće mesto od ekipe Barselonete rezultatom 11:10 (4:2, 3:2, 2:3, 2:3). opširnije...\nPARTIZAN BEZ FINALA LIGE ŠAMPIONA\nVaterpolisti Partizana poraženi su od ekipe Juga u polufinalu Final Four-a Lige Šampiona u Beogradu rezultatom 7:8 (1:2, 1:2, 3:2, 2:2). Oni će sutra od 17:00 igrati u meču za 3. mesto protiv poraženog iz drugog polufinala Crvena Zvezda - Barseloneta. opširnije...\nPARTIZANU 3. MESTO U PRVENSTVU SRBIJE\nVaterpolisti Partizana osvojili su treće mesto u Prvenstvu Srbije. Oni su u drugoj utakmici, u Novom Sadu, savladali Vojvodinu rezultatom 4:10 (0:2, 0:2, 2:2, 2:4) i time završili razigravanje play off-a rezultatom 2:0. opširnije...\nPARTIZAN U F4 LIGE ŠAMPIONA\nPartizan se plasirao na F4 Lige Šampiona. U revanš utakmici u gostima odigrali se nerešeno 5:5 (0:1, 0:1, 2:2, 3:1) protiv Spartaka, što im je, zahvaljujući pobedi u Beogradu, bilo dovoljno za prolaz dalje. opširnije...\nPARTIZAN UBEDLJIVO SAVLADAO SPARTAK\nU prvoj utakmici četvrtfinala Lige Šampiona vaterpolisti Partizana su pred domaćom publikom savladali ruski Spartak rezultatom 11:6 (3:2, 2:0, 3:2, 3:1) i tako povećali šanse da uđu u fajnal for. opširnije...\nPARTIZAN BEZ FINALA PRVENSTVA SRBIJE\nPARTIZAN LAKO PROTIV SINGIDUNUMA\nU poslednjem kolu Prvenstva Srbije vaterpolisti Partizana su u gostima savladali ekipu Singidunuma rezultatom 4:19 (1:3, 0:3, 0:7, 3:6). opširnije...\nPARTIZAN - VOJVODINA 11:3\nU revanš utakmici osmine finala Lige Šampiona, Partizan je u Italiji savladao Brešu rezultatom 6:7 (1:2, 1:1, 3:2, 1:2) i tako se plasirao u četvrtfinale. opširnije...\nPARTIZAN POBEDIO ŽAK\nPartizan je očekivano savladao ekipu ŽAK-a u gostima rezultatom 5:13 (1:4, 0:4, 2:3, 2:2), u okviru 16. kola Prvenstva Srbije. opširnije...\nPARTIZAN POBEDIO BREŠU\nU prvoj utakmici osmine finala Lige Šampiona Partizan je na Banjici savladao Brešu rezultatom 9:5 (2:0, 3:0, 1:2, 3:3). opširnije...\nPARTIZAN U OSMINI FINALA PROTIV BREŠE\nU poslednjem kolu Lige Šampiona, Partizan je u Istanbulu poražen od Galatasaraja rezulatom 9:7 (1:4, 3:2, 3:1, 2:0).\nU osmini finala Partizan će igrati protiv Italijanske Breše. opširnije...\nPartizan je, u gostima, savladao ekipu Banjice 6:11 (1:1, 1:5, 3:1, 1:4), u okviru četrnaestog kola Prvenstva Srbije. opširnije...\nPARTIZAN IZGUBIO OD RADNIČKOG\nPARTIZAN LAKO PROTIV DUNAVA\nU okviru dvanaestog kola Prvenstva Srbije, vaterpolisti Partizana su u gostima rutinski pobedili Dunav, rezultatom 1:16 (0:2, 1:5, 0:5, 0:4). opširnije...\nPARTIZAN DEKLASIRAO ŠPANDAU\nVaterpolist Partizana savladali su na domaćem bazenu Špandau 8:1 (2:0, 3:0, 2:0, 1:1) u okviru utakmice 9. kola Lige Šampiona. opširnije...\nPARTIZAN SAVLADAO ORADEU\nPobedom u gostima nad Oradeom 6:10 (3:3, 1:1, 0:4, 2:2) vaterpolisti Partizana su obezbedili drugo mesto u D grupi Lige Šampiona. opširnije...\nPARTIZAN POBEDIO BEOGRAD 15:3\nU desetom kolu Prvenstva Srbije Partizan je očekivano pobedio Beograd rezultatom 15:3 (4:1, 5:1, 1:0, 5:1). opširnije...\nPARTIZAN OSTAO BEZ KUPA SRBIJE\nU neizvesnoj finalnoj utakmici Partizan je poražen od Crvene Zvezde 8:9 (2:2, 0:3, 3:2, 3:1) (0:0, 0:1) i tako ostao bez pehara Kupa Srbije. opširnije...\nPARTIZAN BOLJI OD SEGEDA\nU sedmom kolu grupe D Lige Šampiona, Partizan je ostvario vrlo važni pobedu. Kao domaćini, savladali su mađarski Seged rezutatom 8:6 (1:1, 1:3, 2:1, 4:1). opširnije...\nPARTIZAN BEZ POTEŠKOĆA\nVaterpolisti Partizana su očekivano bili bolji od ekipe Singidunuma, savladavši ih rezultatom 15:3 (5:0, 3:2, 5:1, 2:0) u okviru devet kola Prvenstva Srbije. opširnije...\nPARTIZAN LAKO PROTIV ŽAK-A\nU sedmom kolu Prvenstva Srbije, vaterpolisti Partizana ubedljivo su pobedili ekipu ŽAK-a, rezultatom 20:3 (5:0, 3:2, 7:0, 5:1). opširnije...\nPARTIZAN PORAŽEN I LIGI ŠAMPIONA\nU 4. kolu Lige šampiona, vaterpolisti Partizana poraženi su u gostima, od Segeda rezultatom 8:7 (3:2, 3:1,1:3,1:1). opširnije...\nPARTIZAN - BANJICA 12:5\nU okviru petog kola Prvenstva Srbije, vaterpolisti Partizana su, kao domaćini, savladali ekipu Banjice rezultatom 12:5 (3:0, 4:1, 3:3, 2:1). opširnije...\nPARTIZAN I CRVENA ZVEZDA PROMOVISALI VATERPOLO\nPARTIZAN PORAŽEN U DERBIJU\nPARTIZAN TEŠKO POBEDIO ORADEU\nVaterpolisti Partizana u teškom meču savladali Oradeu 8:7 (3:1, 3:3, 1:3, 1:0) u utakmici 3. kola Lige Šampiona. opširnije...\nPARTIZAN POBEDIO DUNAV\nU okviru trećeg kola A lige Prvenstva Srbije, vaterpolisti Partizana su na domaćem terenu savladali ekipu Dunava, rezultatom 13:3 (5:0, 4:1, 2:0, 2:2). opširnije...\nPARTIZAN POBEDIO ŠPANDAU\nVaterpolisti Partizana su u gostima pobedili ekipu Špandau 04, u okviru drugog kola Lige Šampiona, rezultatom 10:13 (3:1, 2:4, 4:3, 1:5). opširnije...\nU okviru prvog kola Prvenstva Srbije, vaterpolisti Parizana su zabeležili ubedljivu pobedu. Oni su u gostima pobedili ekipu Beograda rezultatom 0:19 (0:3, 0:7, 0:6, 0:3). opširnije...\nPARTIZAN NEREŠENO SA GALATASARAJEM\nVaterpolosti Partizana, u prvom kolu Lige Šampiona, su kao domaćini odigrali nerešeno protiv turskog Galatasaraja 5:5 (1:1, 1:0, 3:1, 0:3). opširnije...\nPARTIZAN U D GRUPI LIGE ŠAMPIONA\nDanas je u Kaneu održan žreb za Ligu Šampiona, najelitnije klupsko vaterpolo takmičenje u Evropi. Partizan se nalazi u grupi D, a pored Partizana u ovoj grupi su i: Galatasaraj, Seged, Špandau, Oradea i drugoplasirana ekipa iz kvalifikacione grupe A. opširnije...\nJOKIĆ NOVO POJAČANJE U PARTIZANU\nBek crnogorske reprezentacije, Predrag Jokić, potpisao je ugovor sa Partizan na godinu dana. opširnije...\nSORO OSTAJE U PARTIZANU\nSlobodan Soro odlučio je da ostane u Partizanu. On je sa crno-belima potpisao ugovor na još dve godine. opširnije...\nBASARA U PARTIZANU\nPartizan je u svoje redove doveo još jednog vaterpolistu Vojvodine. Ovog puta je reč o Ivanu Basari. opširinije...\nNOVA POJAČANJA U PARTIZANU\nU prelaznom roku Partizan je postao jači za tri nova igrača. Pojačanja su Petar Filipović, zatim Marko Matović iz Vojvodine i Gavrilo Subotić iz Jadrana. opširnije...\nALEKSIĆ NAPUSTIO PARTIZAN\nBek srpske reprezentacije, Milan Aleksić je odlučio da napusti Partizan. Svoju karijeru će nastaviti u mađarskom prvoligašu, Solnoku. opširnije...\nProslavljeni reprezentativac i kapiten Partizana odlučio je da se penzioniše a zatim je postao trener prvog tima Partizana. opširnije...


Turističke agencije dobijaju polise osiguranja i nastavljaju sa radom - Daljine.rs\nOve nedelje će prve turističke agencije dobiti polise osiguranja i tako steći uslove da obnove licence za rad. Polise osiguranja će važiti godinu dana, a stvari oko licenci za rad turističkih agencija se odvijaju u dobrom pravcu, rekao je ministar Ljajić na konferenciji za novinare.\nMinistar je rekao da će postojati dva modela osiguranja, jedan su bankarske garancije, a drugi polise osiguranja. Prema rečima ministra, sada se radi sa bankama i u toku je izrada pravilnika koji bi trebalo da reguliše način funkcionisanja bankarske garancije.\n“Paralelno s tim, osiguravajuće kuće su većini agencija uputile dopise kojima traže informacije o njihovim bilansima poslovanja, kako bi mogle da krenu u proceduru osiguranja. I mi očekujemo da prve agencije već ove ne deluje dobiju prve polise koje će važiti godinu dana”, naveo je Ljajić.\nTreba podsetiti da su turističkim agencijama su licence za rad istekle 1. oktobra pošto osiguravajuće kuće više nisu htele da im obnove posle osiguranja pravdajući to prevelikim rizikom zbog kovida. Iz Nacionalne asocijacije turističkih agencija (JUTA) naveli su da već nekoliko godina ukazuju na problem da je pravno neizvodljivo dobiti bankarsku garanciju, a da su ih osiguravači ovog puta u poslednjem trenutku obavestili da izlaze iz posla zato što su turističke agencije previše rizične i ove godine im neće izdavati polise osiguranja.


Marković- Ito: Dogovorena organizacija poslovnog foruma BiH – Japan – Biznis.ba\nobjavljeno 16. feb 2021. u 15:21\nDirektorica Agencije za unapređenje stranih investicija u BiH (FIPA) Milica Marković razgovarala je s ambasadorom Japana u BiH Makoto Itom o mogućnostima unapređenja ekonomske saradnje i privlačenju investicija iz Japana u BiH.\nPored FIPA-e i relevantnih bh. ministarstava i institucija u organizaciju planiranog foruma će biti uključeni i Ambasada Japana u BiH, predstavnik FIPA-e u Japanu Shigehiko Nishihama, te Organizacija za vanjsku trgovinu Japana JETRO iz Beča s ciljem okupljanja što većeg broja japanskih privrednika – potencijalnih investitora u BiH kojima će se predstaviti mogućnosti za ulaganje.\nMarković je istaknula da su japanske investicije dobrodošle, jer bh. privreda i građani BiH imaju veliko povjerenje u japansku marljivost i preciznost. S obzirom da je Japan jedan od najvećih donatora u našoj zemlji (od 1996. do 2020. donirano kroz grantove oko milijardu KM u svim dijelovima BiH) Marković je iskoristila priliku da zahvali na pomoći koju Japan pruža Bosni i Hercegovini, saopćeno je iz FIPA-e.


Apel za Lafora decu: Milana i Amina nemaju još mnogo vremena\nSnežana Gajić, majka devojaka koje se od 2006. bore sa Laforom, pozvala je sve dobre ljude da novčanim prilozima pomognu istraživanje za pronalazak leka protiv ove okrutne smrtnosne bolesti.\n- Tim profesora Minasiana u SikKids klinici u Torontu radi na unapređenju leka, koji bi mogao biti dostupan u narednih nekoliko meseci. Suma od 114.000 dolara u velikoj meri bi ubrzala taj proces. Vest smo proširili ka svim Lafora porodicama i udruženjima u svetu – poručila je Snežana Gajić.\nPodsetila je da su njena ćerka Milana (24) i Almina Salkić (18) iz Maglaja, jedine dve devojke iz BiH koje boluju od Lafore, nemaju još mnogo vremena za životnu borbu, jer je bolest kod njih uznapredovala.\nLafora deca obolevaju u tinejdžetrskom dobu, s vremenom gube sve životne funkcije i uz velike patnje mogu da požive maksimalno desetak godina.\nStarija ćerka Snježane i Vitomira Gajića iz Banjaluke, Tatjana, izgubila je bitku sa bolešću 2014. godine. Imala je 23 godine.\nNjeni roditelji su se još na sahrani javno zarekli da neće odustati od borbe za svu Lafora decu sveta i pozvali dobre ljude da im se pridruže.\nNADLJUDSKA BITKA PORODICE GAJIĆ Milana se bori za ŽIVOT, roditelji za SPASONOSNI LEK\nDo sada su prikupili više od milion KM, a njihova priča potresla je ljude širom sveta.\nBili su i inspiracija za snimanje dokumentarnog filma „Lica Lafore“ Denisa Bojića, koji je prikazan na nekoliko međunarodnih festivala.\nMajka obolelelih devojaka dr Snežana Gajić je pedijatar. Nakon uspostavljanja dijagnoze potpuno se posvetila nezi ćerki i borbi za lek protiv Laforine bolesti.\nHumanitarni telefoni i računi\nPozivom na humanitarni broj 1412 „m:tel“ mreže, koji je aktivan do kraja marta darujete jednu KM, a pozivom na 090291052 BH „Telekoma“ koji će biti aktivan do kraja godine, dve KM.\nDonacije se mogu uplatiti i KM račun UniCredit Bank DD Mostar transakcioni broj – 3383502505881698 na ime Snježana Gajić ili devizni račun: UniCredit Bank DD BiH Prvog krajiškog korpusa 39 78000 Banjaluka IBAN BA393383502869422275, Swift code: UNCRBA22, broj računa: 40153970101, na ime Snježana Gajić, Bože Nikolića 3 Banjaluka.\nŽIVOTNA BORBA JEDNOGODIŠNJE BEBE Aleksandar je primio drugu hemoterapiju i izašao iz bolnice\nŠkrto i nerado pričaju o BOLESTI i NEMAŠTINI: Bračni par iz Cazina živi od 106 KM u kući punoj vlage\nBAHATOST U BELOM MANTILU Majka bolesnog deteta nazvala Hitnu pomoć, oni joj SPUSTILI SLUŠALICU!


Socijaldemokratska unija ne izlazi na parlamentarne republičke izbore: ujedinjena partija levice sprema se za dugoročnu borbu - Partija radikalne levice\nhttp://www.sdu.org.rs/wp-content/uploads/2020/01/SDU-kongres-1024x683.jpg 1024 683 Partija radikalne levice Partija radikalne levice http://www.sdu.org.rs/wp-content/uploads/2020/01/SDU-kongres-1024x683.jpg 9. February 2020. 9. February 2020.\nGlavni odbor Socijaldemokratske unije doneo je odluku da SDU neće učestvovati na parlamentarnim republičkim izborima zakazanim za 26. april 2020. godine, jer ne postoje uslovi za fer izbore. Nefer uslovi ne podrazumevaju samo medijski mrak, nasilje i potpunu dominaciju vladajuće stranke u društvenom i političkom životu, koji izbornu trku čine dodatno otežanom. Mi nepravednim smatramo sve izbore u kojima o pravu da se bude biran odlučuje novac. Parlamentarna borba nije dostupna običnim građanima i građankama koji se bore za svoja uverenja i za interese zajednice u kojoj žive. U tom smislu nijedni izbori od uvođenja višestranačja u Srbiji nisu bili ni fer niti slobodni, već su predstavljali paravan demokratije za one koji tu demokratiju mogu da priušte. Levica u Srbiji bori se za prava upravo najsiromašnijih, najugnjetenijih i najmarginalizovanijih slojeva stanovništva i nema finansijsku podršku „bogatih Srba“ kojom se hvali radikalna desnica.\nNeizlazak Socijaldemokratske unije na izbore ne podrazumeva podršku taktici bojkota, koja takođe pogoduje najprivilegovanijima i najbogatijima u opoziciji, i koja je nametnuta kao centralna tema političkog života. Time se po ko zna koji put u zapećak stavljaju suštinske borbe koje se odvijaju na marginama političke javnosti, poput borbi za radna prava, za krov nad glavom, za očuvanje reka i prirode, a na koje nijedna politička struktura koja se zalaže za održavanje kapitalističkog statusa kvo nema odgovor. Zbog toga mi nastavljamo da svakodnevno, na ulicama, u fabrikama, na planinama i u domovima vodimo ove borbe, birajući da ograničene resurse koje imamo iskoristimo za pomaganje onima koji svoj glas u parlamentu ne mogu da priušte, kao i za stvaranje organizacije ujedinjene levice koja će za sve nas moći da se bori u parlamentu i van njega. Ujedinjena partija levice, na čijem stvaranju radimo dugo i posvećeno, ne nastaje radi aprilskih izbora, već se sprema za dugoročnu borbu za potlačene.\nU saradnji sa lokalnim odborima, nastavićemo da ispitujemo postoje li povoljne okolnosti da se uzme učešće u lokalnim i pokrajinskim izborima.


SDS: Apsolutna podrška Deklaraciji Narodne skupštine @ InfoBijeljina \nSDS: Apsolutna podrška Deklaraciji Narodne skupštine\nPredsjedništvo SDS-a apsolutno podržava Deklaraciju Narodne skupštine Republike Srpske u vezi sa odlukom Ustavnog suda BiH o Danu Republike i za ovu stranku ovaj praznik će se obilježavati kao i do sada.\nPredsjednik ove stranke Mladen Bosić rekao je da je SDS spreman da, u saradnji sa ostalim strankama iz Republike Srpske, dogovori zajednički odgovor na situaciju nakon odluke Ustavnog suda BiH da 9. januar kao Dan Repubike proglasi neustavnim, ocijenivši ovakvo postupanje ove institucije neodrživim.\n"Vjerujem da možemo doći do zajedničkog odgovora i pronaći način kako da u Ustavnom sudu više ne odlučuju strane i bošnjačke sudije u odnosu na srpske i hrvatske. Što se nas tiče, Dan Republike ostaje kada je i bio i vjerujem da će biti još jače proslavljan", rekao je Bosić nakon sjednice Predsjedništva stranke.\nPrema njegovom mišljenju, Ustavni sud BiH je ovakvim zloupotrebama urušio svoj legitimitet, zbog čega će se na kraju pokazati da je ovakvim djelovanje najviše štete imala sama BiH.\nGovoreći o eventualnom istupanju predstavnika Republike Srpske iz institucija BiH, Bosić je rekao da od predsjednika Republike Srpske danas očekuje da čuje prijedloge i argumente za buduće ponašanje, ali da svoje prijedloge ima i SDS.\nOn je naveo da su sve opcije u igri, ali da je za SDS prihvatljivo jedino ono što je u interesu Republike Srpske.\n"Na koji način bi bilo u interesu Republike Srpske da Savjet ministara BiH funkcioniše bez njenih predstavnika, jer je sada moguće u ovoj instituciji donositi sve odluke bez pripadnika jednog od tri konstitutivna naroda? Ne vidim da je interes Republike Srpske da se upravljanje institucijama BiH u potpunosti prepusti Federaciji BiH, očekujem da oni koji to predlažu za to imaju argumente", rekao je Bosić.\nPredsjedništvo SDS-a odlučilo je da kao kandidata za potpredsjednika Narodne skupštine Republike Srpske iz redova najveće opozicione stranke predloži Sonju Karadžić Јovičević.\nBosić je očekuje da će Јovičevićeva na prvoj narednoj redovnoj sjednici Skupštine stupiti na tu funkciju, dodavši da je Nenad Stevandić, nakon napuštanja SDS-a, na toj poziciji nelegalno.\nOn je rekao da je Kolegijum Narodne skupštine Republike Srpske, na kojem nije učestvovala opozicija, pod rukovodstvom Stevandića, poslao 23. novembra Klubu poslanika SDS-a zaključak da predloži kandidata za ovu funkciju, nakon čega je došao još jedan zaključak Kolegijuma kojim se traži da SDS predloži kandidata za potpredsjednika iz reda hrvatskog naroda.\n"Evidentno je da Stevandić na sve načine pokušava da ostane u fotelji koja mu ne pripada. Nemamo ništa protiv da ga skupštinska većina izabere na mjesto potpredsjednika iz reda hrvatskog naroda, jer je već pokazao da može da konvertuje svoje političke stavove i pripadnost", rekao je Bosić.


Saradnjom Pokrajine i Grada obnovljen košarkaški teren na Bagljašu -\nGrad uložio sredstva u iznosu od 200.000 dinara, ukupna vrednost ove investicije 2,2 miliona dinara.\nU toku su radovi na sanaciji košarkaškog terena u zrenjaninskom naselju “Bagljaš”, koji se realizuju u okviru saradnje Grada Zrenjanina i Pokrajinskog sekretarijata za sport i omladinu. Projekat koji je Pokrajina finansirala u iznosu od 2 miliona dinara podrazumeva sanaciju terena na otvorenom, montažu nove funkcionalne podloge po FIBA standardima, postavljanje novih konstrukcija i košarkaških tabli, nabavku i postavljanje klupa za rezervne igrače, obeležavanje terena i druge aktivnosti, kako bi se teren osposobio ne samo za svakodnevnu upotrebu, već i za odigravanje utakmica u letnjem periodu.\n– Pokrajina je i ovoga puta prepoznala napore Grada Zrenjanina, “Evropskog grada sporta”, da sportsku politiku, koja nam je i donela ovo priznanje, delom usmeri i ka uređenju sportskih terena u gradu i naseljenim mestima, jer se upravo na tim terenima okuplja najviše dece i stvaraju budući asovi. Košarkaški tereni u najvećem gradskom naselju to najbolje dokazuju, na njima se uvek traži i “mesto više” za basket i u interesu nam je da oni budu i kvalitetno opremljeni i sigurni – prokomentarisao je aktivnosti na sanaciji terena na Bagljašu gradonačelnik Zrenjanina Simo Salapura.\nNakon što je ukazivano na loše stanje podloge košarkaškog terena koji je od velikog značaja za ovo veliko gradsko naselje i koji koriste brojni njegovi mlađi stanovnici, Grad Zrenjanin konkurisao je za sredstva u oblasti finansiranja projekata izgradnje, opremanja i održavanja sportskih objekata u AP Vojvodini Pokrajinskog sekretarijata za sport i omladinu, za tekuću godinu, što je i rezultiralo dobijenim iznosom. Grad je takođe uložio sopstvena sredstva u iznosu od 200.000 dinara, tako da je ukupna vrednost ove investicije 2,2 miliona dinara. Ugovorom s izvođačem radova definisano je da se svi planirani radovi završe do sredine oktobra.


Beogradske letnje noći su ponovo tu | Blog | Novi Apartmani Beograd\nBeogradske letnje noći su ponovo tu\nPod sloganom “Novi početak” počeo je ovogodišnji BELEF – čuvena kulturna manifestacija Beograda koja je ove godine uglavnom posvećena pozorištu.\nOvogodišnji BELEF odvija se u dva dela i počeo je 27 juna, a sada je u toku njegov drugi deo u okviru kojeg će se održavati različite kulturne manifestacije širom Beograda, a sve do 29. avgusta 2021. godine. Ovogodišnji BELEF podeljen je u dve celine, Beogradsku letnju scenu i Beogradske letnje noći.\nNajveći deo programa Beogradske letnje scene održavan je Kalemegdanu i to na platou kod Pobednika, kao i ispred Pirodnjačkog muzeja. Pojedine predstave održavane su i u Ateljeu 212, zatim u Malom pozorištu “Duško Radović”, kao i na sceni Beogradskog dramskog pozorišta. Reakcija brojne publike koja je više nego ikada bila željna pozorišta, festivala i uživanja u kvalitetnim umetničkim ostvarenjima bila je jednom rečju fantastična!\nPočev od 18. jula u toku je drugi BELEF 2021. pod nazivom Beogradske letnje noći.\nU okviru ove manifestacije svakoga vikenda biće organizovani besplatni koncerti na više lokacija u Beogradu. Tako će Tašmajdan, Trg republike, Savski trg, stepenište kod Brankovog mosta, šetalište Lazaro Kardenas Novi Beograd, Kalemegdan, Gardoš, Lazarevac i Obrenovac biti mesta na kojima će se održavati različiti, ali vrlo kvalitetni koncerti.\nBELEF se ove godine zatvara 29. avgusta na Trgu republike kada će Simfonijski orkestar Radio televizije Srbije pod dirigentskom palicom Bojana Suđića održati, sigurni smo, još jedan koncert za pamćenje.\nNovi apartmani predlažu da uživate u toplim beogradskim večerima u muzici i druženju na otvorenom. Prošetajte se vikendom beogradskim ulicama i uživajte u manifestaciji Beogradske letnje noći.\nPrethodno posetite naš portal i pronađite za sebe i svoje društvo luksuzan smeštaj po veoma povoljnim cenama. Predlažemo da u rubrici Strogi centar odaberete neki od luksuznih apartmana po veoma povoljnoj ceni i uživate u divnim koncertima i kulturnim dešavanjima na otvorenom!


RTCG - Radio Televizija Crne Gore - Nacionalni javni servis :: Region :: Političari u Srbiji da se posvete reformama\n25. 02. 2021. 07:47 >> 07:47 5\nIzvjestilac Evropskog parlamenta (EP) za Srbiju Vladimir Bilčik pozvao je sve političare u Srbiji da se nedvosmisleno posvete reformama neophodnim za napredak na evropskom putu i najavio početak međustranačkog dijaloga uz posredstvo EU za 1. mart.\n"Pozivam sve političare u Srbiji da se nedvosmisleno posvete reformama, što se prije svega odnosi na pravosuđe i slobodu medija i usklađivanje sa spoljnom politikom EU. Mnogo je učinjeno, ali još mnogo tek treba uraditi", rekao je Bilčik za RTS.\nDan nakon što je Spoljnopolitički odbor EP (AFET) usvojio njegov Izvještaj o Srbiji, Bilčik je kazao da taj dokument "uvažava sve postignuto do sada, posebno konstruktivnu ulogu Beograda u dijalogu sa Prištinom".\nNaveo je da je jedna od glavnih poruka Izvještaja da je EP spreman da pomogne Srbiji u popravljanju uslova za političku utakmicu u zemlji.\n"Pokrećemo međustranački dijalog u razgovoru sa predsjednikom Skupštine Ivicom Dačićem 1. marta. Evropski parlament će imati četiri predstavnika (u dijalogu), što pokazuje našu posvećenost. Uz (poslanicu EP) Tanju Fajon i mene, učestvovaće i iskusni bivši poslanici, Knut Flekenštajn i Eduard Kukan", naveo je Bilčik.\nSrbija Vladimir Bilčik\nU Srbiji više od 3.000 novooboljelih\nU Srbiji još 41 žrtava, novoinficiranih 3.625


ЧЕПУРИН НАЈАВИО: Путин је позвао Вучића у Москву\nČEPURIN NAJAVIO: Putin je pozvao Vučića u Moskvu\nPredsednik Srbije Aleksandar Vučić i ambasador Ruske Federacije u Srbiji Aleksandar Čepurin razgovarali su o programu predstojeće posete srpskog predsednika Moskvi, gde će na poziv ruskog predsednika Vladimira Putina boraviti od 18. do 20. decembra. Za tu posetu je ruski diplomata rekao da je od najvećeg značaja za odnose Srbije i Rusije.\nKako je saopštila Pres-služba srpskog predsednika, Vučić je rekao da će sastanak sa predsednikom Putinom biti važan za razgovore o konkretnim predlozima za unapređenje političkog dijaloga i ekonomske, vojno-tehničke i svake druge saradnje Republike Srbije i Ruske Federacije.\nOčekuje se da će dvojica predsednika razgovarati i o drugim temama — od odnosa u regionu do političke i ekonomske situacije u svetu.\nAmbasador Čepurin je predsedniku Vučiću uručio i pismo predsednice Saveta Federacije Valentine Matvijenko, koja je nedavno boravila u Beogradu, u kojem se, između ostalog, kaže:\n„Konstruktivna i nadasve otvorena razmena mišljenja po pitanjima od uzajamnog interesa potvrdila je da širenje rusko-srpskih veza u svim oblastima odgovara nacionalnim interesima dveju zemalja. Naš sastanak je još jednom pokazao obostrano interesovanje za razvoj višesmerne i uzajamno korisne saradnje između Rusije i Srbije, zasnovane na principima bratskog prijateljstva, poštovanja i uzimanja u obzir interesa obe strane, i pružio priliku da zacrtamo dalje korake radi intenziviranja bilateralnih veza, uključujući i one na međunarodnoj sceni.“\nvucic sedi na vrucoj stolici vidi da ce sve bitke izgubiti zato raspisiva izbore i namesta seselju pobedu seselj je cia zapadana


Ovaj poznati pevač je glavni krivac za okupljanje ljudi ispod Brankovog mosta - PRess Serbia | PR PRess team\nTom prilikom ispisano je preko 100 prekršajnih kazni onima koji su se zatekli na pomenutim mestima zbog važećih mera okupljanja usled pandemije korina virusa\nPevač Marko Milosavljević je, kako saznaje emisija “Ekskluzivno“, potencijalni krivac za broj okupljenih koje je 28. februara komunalna policija ali i policija u redovnoj uniformi zatekla ispod Brankovog mosta i ispred splava “River“. Tom prilikom ispisano je preko 100 prekršajnih kazni onima koji su se zatekli na pomenutim mestima zbog važećih mera okupljanja usled pandemije korina virusa. Interesantno je da se pevač nije nalazio u Srbiji a kamoli na setu za vreme spornog događaja.\n– Ne bih previše da detaljišem na tu temu dok ne dođem u Srbiju pošto sam trenutno u Cirihu gde inače imam prebivalište. Angažovao sam mali broj pomenutih statista, ne više od desetak zajedno sa članovima ekipe koja je trebalo da snimi nekoliko scena za moj novi spot ali na otvorenom. Nisam bio u pregovorima ni sa jednim splavom niti sam “poludeo” da organizujem spot u vidu korona žurke – kaže ovaj rođeni Kragujevčanin i ističe da je manji deo ekipe pristigao ispod Brankovog mosta kada je stigla policija.\nTagoviMarko Milosavljević river


U saobraćajnoj nesreći koja se večeras dogodila u sarajevskom naselju Alipašino Polje povređeno je dete, potvrđeno je iz policije.\nU Operativnom centru Ministarstva unutrašnjih poslova (MUP) Kantona Sarajevo rečeno je da se nesreća dogodila u 19.10 u Ulici Semira Frašte kada je vozilo “hjundaji”, pod još nerazjašnjenim okolnostima, udarilo dete.\nPovređena osoba je, kako se navodi, prevezena u Univerzitetski klinički centar u Sarajevu, prenosi Srpskainfo.\nPrema nezvaničnim informacijama, dete se otrglo iz ruku majke, te je izletelo ispred vozila, piše Avaz.\nNa terenu su sarajevski policajci i u toku je uviđaj.\nDETALJI TEŠKE NESREĆE KOD TESLIĆA Vatrogasci morali da izvlače telo vozača, do nesreće došlo zbog preticanja\n"Fordom" pokosio pešaka: Žena iz Teslića od zadobijenih povreda preminula u bolnici


Dodik: Nemam namjeru da smjenjujem premijerku – mojKontakt portal – Radio Televizija Kontakt\nDodik je poručio je da Srpska na putu ka Evropskoj uniji ne želi da izgubi autonomiju i da bude manja i slabija nego prije kretanja na taj put.\n“Sada nije tako. Ali, mislim da i mnogi ljudi u BiH više nisu sigurni da je to toliko idealno, kao i prije desetak godina. Idealna ili ne, EU je realnost, a u svim realnostima ima dobrih i loših stvari”, rekao je Dodik za sarajevsko “Oslobođenje”.\nPredsjednik Srpske ne vidi razlog da intervencija SAD prema BiH bude tolika kolika jeste, te dodaje da je morao da reaguje kada je ambasador SAD u BiH Morin Kormak rekla da je razgovarala sa stvaraocima Dejtona koji kažu da nije bilo predviđeno da Dejton traje.\n“To je međunarodni ugovor i ne može jedan ambasador tako lako da daje takve kvalifikacije”, istakao je predsjednik Republike Srpske.\nDodik je podsjetio da je Republika Srpska za vrijeme Dejtona imala teritoriju, efektivnu vlast, volju naroda, a BiH nije, nego je u tom momentu bila podijeljena, bez zajedničkih institucija vlasti, bez zajedničke volje da ona postoji.\nPredsjednik Republike Srpske je dodao je BiH “mrtvorođenče” zato što je Alija Izetbegović, umjesto u ime Bošnjaka, potpisao sporazum u ime BiH, koju nije u tom trenutku mogao da predstavlja i nije bio legitiman.\n“To je razlog zašto je, mislim, od početka krenulo klimavo, ali je to omogućilo da se uspostavi mir i taj mir očigledno traje. I svima nam je bilo stalo do mira više nego ekstremnih opcija”, rekao je on.\nDodik je istakao da je tako uspostavljen konsenzus na međunarodnom planu, ali i pored pokušaja da se uspostavi među političkim subjektima /u BiH/, tog konsenzusa nije bilo svih ovih godina.\nZa težnju Bošnjaka da svoj jezik nazovu bosanskim, Dodik je rekao da nema potrebe da se osporava bilo čiji jezik, ali nema potrebe ni da se /Republici Srpskoj/ nameću neke stvari.\nOn je podsjetio da je Republika Srpska izmijenila Ustav i da se govore ravnopravni jezici, a za takva rješenja glasali su i predstavnici Bošnjaka.\nDodik, koji je i predsjednik SNSD-a, rekao je da je lider HDZ-a BiH Dragan Čović racionalan političar koji pokušava da politiku na kojoj dobije izbore uspješno provede.\nOn je rekao da se sa Čovićem veoma često čuje i vidi, da ga uvažava kao lidera stranke, sa njim dijeli mišljenje o mnogim političkim pitanjima, ali to nikada nije usmjereno protiv nekih trećih u BiH.\nMarjanović nokautirao Panga


Tehnički pregled i registracija bez odlaska u Mup Novi\nCRYSTAL CAR DOO\nTehnički pregled i registracija bez odlaska u Mup Novi Beograd\nJurija Gagarina bb, 11070, Beograd, Novi Beograd\nTehnički pregled i registarcija vozila bez odlaska u Mup Novi Beograd |\n"Crystal Car" posluje od 2010 godine na teritoriji Srbije sa sedištem u Beogradu, tačnije Novi Beograd. O kvalitetu našeg rada najbolje govori uspešna saradnja koju smo ostvarili sa mnogim klijentima.\nTehnički pregled i registarcija vozila bez odlaska u Mup Novi Beograd\nBavimo se tehničkim pregledom i registracijom vozila na licu mesta bez odlaska u Mup.\nTakođe imamo i banku gde vršimo plaćanja na licu mesta. Ukoliko Vas interesuje jedinstvena kombinacija kvalitetne usluge i dobre cene obratite nam se s poverenjem.\nImamo 3 zaposlena radnika a radno vreme nam je 6 dana u nedelji od 08 do 17 a subotom od 08 do 15h.


Vučić: Odnos Srba i Albanaca 80 odsto naših političkih problema | KoSSev\nOn je najavio da će u septembru pokušati da institucionalizuje unutrašnji dijalog u svim forumima. "Ostaje nam još bitan odnos sa Bošnjacima. Sve ostalo ćemo držati pod kontrolom," istakao je Vučić u intervjuu TV "Pink".\nVučić je ukazao da je Srbija pod pritiskom velikih sila, ali je poručio da je ona suverena i nezavisna zemlja i da niko neće odlučivati u ime njenih građana do njih samih. On je spreman da učestvuje u pronalaženju kompromisnog rešenja kada je reč o Kosovu i Metohiji, koje bi bilo nezadovoljavajuće za obe strane, jer smatra da samo i može da bude kompromisno. Mi danas ne odlučujemo samo o našoj prošlosti, već i o svojoj sadašnjosti i budućnosti, predočio je Vučić.\nRTS: Mišljenje o KiM-u pre kraja godine\nGovoreći o unutrašnjem dijalogu o Kosovu i Metohiji, Vučić je rekao da će se njegovo mišljenje o tome čuti pre kraja godine.\n"Ne mogu da govorim o nečemu što je gotovo, ali mogu o nečemu što je važno za budućnost Srbije. Ako to možemo, a ja znam da su za to mali izgledi, znam i njih Albance, znam i nas Srbe, znam i zašto su male šanse... Ako ne bismo pokušali da uradimo nešto za budućnost Srbije, na drugačiji i bolji način, ne bi trebalo da se bavimo ovim poslom," rekao je Vučić.\n"Moje nade nisu velike, ali postoje," rekao je Vučić i dodao da u otvaranje takvog pitanja ne bi ni ulazio da nema nadu. Tu se, prema njegovoj oceni, postavlja suštinsko pitanje - hoćemo li imati dovoljno hrabrosti da sebi pogledamo u oči i da kažemo "ovo je realno, ovo nije".\n"I dovoljno hrabrosti da kažemo da ne može neko što je nešto nametao da prođe samo zato što on misli da tako mora da prođe, a da ne ponudi ozbiljnu argumentaciju, već da sučelimo sve argumente i da dođemo određenih rešenja," rekao je Vučić.\n"Nije moje da imam gotovo mišljenje," istakao je Vučić, "već da čujem i slušam sve ljude, da onda izađemo sa određenim predlozima zajedno i da vidimo da li sa tim možemo da prođemo, ili ne i šta o tome misli albanska strana".\nOn je podsetio da je do sada čuo mnogo različitih mišljenja, da je veoma zadovoljan zbog toga i da ih svakodnevno analizira.\nNa konstataciju da su se uglavnom čula mišljenja da treba zadržati status kvo, ili da treba Kosovo predati Albancima, Vučić je konstatovao da možda može sve da se podeli u te dve grupe, ali je primetio i da nisu baš svi spremni da čuju sve.\n"Možda možete u te dve glavne grupe da podelite, ali videćete naročitu nervozu u pojedinim medijima na ono što je izgovorio Dačić," uočio je Vučić.\n"U svim organizacijama i institucijama, u naučnim forumima, u našoj crkvi, sa civilnim društvom, nevladinim sektorom, da čujemo i razgovaramo o svemu, da stavimo i da poređamo sve stvari na sto i vidimo kakva nam je budućnost i šta možemo da očekujemo u budućnosti, kao i to šta su posledice jedne, druge, ili treće odluke," doddao je.\n"Svi govorimo samo o srpskom interesu i šta dobijamo u trenutku," kazao je dalje srpski predsednik, navodeći da je "važno da sa Albancima imamo dobre odnose, da ih uredimo jednom za svagda, a ne da držimo zamrznut konflikt".\nVučić je ukazao i da mnoge zapadne zemlje žele slabljenje snage i pozicije Vlade Srbije i slabljenje njegovog autoriteta kao predsednika države "zato što bi tada drugima bilo lakše" i kako bi Srbija bila laka moneta za potkusurivanje.\nUpitan o navodima medija da je američki zvaničnik Brajan Hojt Ji poručio srpskoj opoziciji da na izbore ide u jednoj koloni kako bi ga "srušili", Vučić je rekao da nema potvrdu da se to zaista dogodilo.\nOn, međutim, ne vidi zašto bi se izdvajao samo predstavnik američke administracije i dodaje da "imate više predstavnika različitih zapadnih administracija".


Vi ste ovde:Početna»Vesti»Fabrici: EU ostaje angažovana u regionu\nBy Jovan objavljeno\t 18/01/2019 Vesti\nPremijerka Srbije Ana Brnabić poručila je da je zajednički cilj Vlade i organizacija civilnog društva okupljenih u Konventu, Srbija u Evropskoj uniji kao zemlja vladavine prava, zemlja u kojoj postoje socijalna prava, ekonomske slobode i sigurnost građana.\n“Želimo zemlju koja ne deli samo evropske vrednosti deklarativno, već i evropski standard života”, rekla je Brnabić na Šestoj plenarnoj sednici Nacionalnog konventa.\nPremijerka je rekla da će 2019. godina biti godina ogromnih izazova za EU, pre svega zbog Bregzita, ali i izbora za Evropski parlament.\n“Sigurno će biti manje inetresovanja za proces proširenja, ali Srbija mora i Vlada će insistirati da se reforme odvijaju nesmanjenom brzinom, da primena zakona bude dobra I efikasna. Srbija ostaje duboko, iskreno posvećenja evropskim integracijama i nastavićemo da budemo pouzdan i predvidiv partneri Briselu”, rekla je Brnabić.\n“Bez vladavine prava sve strukturne reforme u ekonomiji će pasti u vodi, vladavina prava, nezavisno sudstvo, borba protiv organizovanog kriminala i korupcije mogu da se gledaju i kao stub ekonomskih reformi”, predočila je ona.\nŠef Delegacije EU u Srbiji Sem Fabrici poručio je da EU ostaje angažovana u regionu, bez obzira što joj ove godine predstoje izbori ali da to neće ometati njene prioritete, uključujući i proces proširenja.\n“Unija će nastaviti da radi svoj deo posla i želim da Srbija ostane angažovana u tom procesu, da ostane na reformskom putu, želim joj snažan privredni rast”, rekao je Fabrici.\nOn je pozdravio rad Nacionalnog konventa o EU, dodajući da se ne radi samo o podršci politikama vlade u evropskim integracijama, već detaljnoj analizi i preporukama za 35 poglavlja.\nFabrici je rekao da su u 2018. godini brojni evropski zvaničnici, Antonio Tajani, Federika Mogerini, Johanes Han, imali priliku da se obrate Konventu, u različitim formatima.\n“Premijerka će verovatno potvrditi da je Srbija čvrsto na evropskom putu, da je učinila određeni napredak u reformskom procesu. To sada možda deluje kao težak i bolan procesa, ali radi se dugotrajnoj investiciji, to je investicija za buduće generacije. Svi napori koje činimo biće nagrađeni u prosperitenijem i bezbednijem društvu u budućnosti”, rekao je Fabrici.\nOn je podsetio da je Srbija otvorila 16 pregovaračkih poglavlja, dva privremeno zatvorila i fokus ostaje na pregovorima, reformi u važnim oblastima ekonomije I vladavine prava, slobode medija, borbe protiv organizovanog kriminala i korupcije.\nOvo je prilika za Srbije da uspostavi demokratskije društvo, demokratskije institucije, rekao je Fabrici, koji je napomenuo da je ekonomija Srbije već dobro integrisana u tržište EU sa 63 odsto razmene i skoro 70 odsto investicija koje dolaze iz Unije.\nFabrici je podsetio da je EU prošle godine vratila temu proširenja na svoju agendu i da veruje da će se tako nastaviti i u ovoj godini.\nMinistarka za evropske integracije Jadranka Joksimović predstavila je rezultate najnovijeg istraživanja javnog mnenja iz decembra koji pokazuju da 54,6 odsto građana smatra da bi Srbija trebalo da postane članica EU.\n“Isto istraživanje”, rekla je ona, “pokazalo je da 64 odsto ispitanika smatra da bi probleme Beograda i Prištine trebalo rešavati nezavisno od toga da li to traži EU”.\nJoksimović je ocenila da je nemerljiva uloga predstavnika civilnog društva koji direktno komuniciraju sa graðanima.\nOna je, kao koordinator za IPA fondove, najavila da će ove godine biti potpisan IPA 2018 u iznosu od 179,1 miliona evra koje su Srbiji na raspolaganju, a od tog novca skoro 40 miliona evra će biti izdvojeno za inovacije i podršku malim i srednjim preduzećima.\n“Realistično optimističnim prustupom možemo da pokažemo da ne odustajemo pred preprekama i ovo može biti solidna godina za evropske integracije”, rekla je Joksimović.\nKoordinatorka Nacionalnog konventa o Evropskoj uniji Nataša Dragojlović ocenila je da su stavovi konventa o ključnim temama u skladu sa evropskim prinicpima i vrednostima.\nOvakav model dijaloga sa vladom je potrebniji više nego ikada, jer imamo duboku polarizaciju, pojačanu retoriku, stepen nasilja sa kojim se suočavamo i ovakav način dijaloga, komunikacije i saradnje je potreban, rekla je Dragojloviæ.\nU toku njenog izlaganja, ministarka za evropske integracije Jadranka Joksimović je upitala na kakvo nasilje misli, na šta je Dragojlović odgovorila “verbalno”.\nIPARD na dlanu – Novi bilten za poljoprivrednike


NBA Draft - Bogdanović pik u prvom krugu? - Sportske.net\nNBA Draft - Bogdanović pik u prvom krugu?\nNešto više od dvanaest časova ostalo je do početka ovogodišnjeg NBA Drafta na kojem će učestvovati i četvorica srpskih košarkaša. Poslednje vesti iz Amerike govore da bi Bogdan Bogdanović mogao da bude izabran već u prvom krugu.\nBlejk Grifin - Tripl-dabl tragičarTako, Tako, Tako, Tako...to srce želi!Da li biste nosili ove čarape?Atlanta sačuvala prednost, Memfis pogađao trojke, Dankan za brejk šampiona!Oklahoma otpustila trenera\nU noći četvrtak na petak, po srednjeevropskom vremenu, u Bruklinu će biti održan NBA Draft koji svake godine privlači pažnju košarkaškog sveta.\nSrbiju će na ovogodišnjem draftu predstavljati četvorica košarkaša među kojima se nalaze Bogdan Bogdanović (Partizan NIS), Vasilije Micić (Mega Vizura), Nemanja Dangubić (Mega Vizura) i Nikola Jokić (Mega Vizura).\nPrema poslednjim informacijama koje stižu iz Amerike, Bogdan Bogdanović trenirao je prethodnih dana sa šampionom NBA lige, ekipom San Antonija ali i sa LA Klipersima.\n"Draft Ekspres" prenosi da bi MVP tek završenog prvenstva Srbije lako mogao da završi kao 28. ili 30 pik prve runde drafta jer su to pozicije koje su Sparsi i Klipersi dobili u prvom krugu.\nKao i prošle godine, pravo da bira prvog pika prve runde drafta pripalo je Klivlendu a potom će svoj izbor napraviti Milvoki Baksi pa Filadelfija 76-ersi.


Vučić: O kontramerama Prištini posle sastanka u Parizu\n“O statusu Kosova neće biti nikakvih razgovora dok Kosovo ne ukine takse”, izjavio je predsednik Srbije Aleksandar Vučić nakon što se danas u "Palati Srbija" u Novom Beogradu, sastao sa, kako je navedeno, 140 predstavnika kosovskih Srba.\nVučić je podvukao da će najavljene kontramere koje će Srbija preduzeti kao odgovor na kosovsko uvođenje taksi od 100 odsto na proizvode koji se uvoze iz Srbije, biti "snažne i oštre", ali da neće biti iznete u javnost do konferencije u glavnom gradu Francuske, koja je, u okviru "Berlinskog procesa" (međunarodna inicijativa sa ciljem proširenja EU na Zapadni Balkan), zakazana za 1. i 2. jul.\n“Ukinite takse pa ćemo razgovarati o čemu hoćete, ne ukinite pričaćemo o lepom ili ružnom vremenu”, podvukao je Vučić dodajući da će o takvom stavu informisati nemačku kancelarku Angelu Merkel i predsednika Francuske Emanuela Makrona, koji će takođe prisustvovati regionalnom skupu u Parizu.\nTakođe, dodao je, učiniće se sve da kontramere Srbije na takse koje je Kosovo uvelo pre devet meseci ne pogađaju kosovske Srbe, te da su zbog toga one "organičenog karaktera".\nPrisutan i Milan Radojičić\nSastanku u Beogradu su prisustvovali lideri “Srpske liste”, partije Srba sa Kosova, koji su pre pet dana ostvarili pobedu na vanrednim izborima u četiri opštine na severu Kosova većinski naseljenim srpskim stanovništvom (severna Mitrovica, Zvečan, Zubin Potok i Leposavić).\nVučić im je čestitao izbornu pobedu opisavši je kao "čudesnu", pošto je, tvrdi on, dobijena pod snažnim pritiscima kako na Kosovu i u Srbiji, tako i iz inostranstva.\nUpitan je da prokomentariše najave po kojima su pobednici tih izbora održanih po kosovskim zakonima, spremni da se ponovo povuku sa opštinskih pozicija, kao što su to učinili i početkom godine a što je i bio razlog raspisivanja vanrednih izbora. Vučić im je poručio da ne žure:\n"Da rade svoj posao, pa polako. Spremamo da vas upoznamo sa našim odlukama ali posle Pariza. Mnogi na Kosovu čekaju naše fatalne greške da bi se dočepali 'severa'. A to, na našem jugu kažu, 'neće da može'.”\nUbrzo posle Vučićevog obraćanja, predsednik “Srpske liste” Goran Rakić izjavio je da su Srbi spremni da napuste institucije Kosova ako bude potrebno i pozvao međunarodnu zajednicu da uvaži rezultate izbora za gradonačelnike na severu Kosova.\n"Mi smo spremni da opet napustimo te institucije ukoliko bude potrebno, odnosno ako ne bude razumevanja Prištine i međunarodne zajednice", rekao je Rakić, precizirajući da se to ne odnosi samo na gradonačelnike na severu Kosova već na napuštanje institucija na svim nivoima.\nInače, osim Rakića i potpredsednika "Srpske liste" Dalibora Jeftića, među prestavnicima Srba sa Kosova sastanku u glavnom gradu Srbije prisustvovao je i Milan Radojičić, za kojim vlasti Kosova tragaju zbog sumnje u umešanost u nerešeno ubistvo političara Olivera Ivanovića, iz januara 2018. godine.\nGoran Rakić, Milan Radojičić i Dalibor Jeftić na sastanku u Beogradu, 24. maja 2019.\nSastanak ovog formata poslednji put je održan 27. februara, nakon što su lideri kosovskih Srba odlučili da stupe u bojkot tamošnjih institucija.\n'Bez otkrivanja narednih koraka'\nNajavljujući da će u Skupštini Srbije, na sednici zakazanoj za ponedeljak, 27. maj, govoriti o dosadašnjem toku pregovora o Kosovu, odluku dela opozicije da bojkotuje i tu sednicu nazvao je “bezbobrazlukom”.\nPodstimo, deo opozicionih poslanika bojkotuje Skupštinu optužujući vladajuću većinu iz Vučićeve partije da krše procedure i onemogućavaju diskusije, pre svega trošenjem vremena predviđenog za rasprave iščitavanjem na desetine istovetnih amandmana. Ne prihvataju ni povratak u skupštinsku salu tokom predstojećeg Vučićevog izlaganja o Kosovu, jer on nema nameru da iznese naredne poteze Srbije.\n“Nije to pitanje naše odluke, to je pitanje teških razgovora. Kako možemo da vam iznesemo šta je to što pokušavamo da uradimo? Da damo našim protivnicima na tacni 'e, ovo nam je sledeći potez', da im kažemo 'imamo damu i topa manje, ali da znaš napašćemo ti kraljevo krilo sa svih strana'”.\nVučić je takođe izneo da će u Skupštini Srbije govoriti i o detaljima razgovora sa velikodostojnicima Srpske pravoslavne crkve (SPC) na sednici Sabora, kojoj je prisustvovao 13. maja. U medijima su se pojavili navodi o žustrim raspravama koje je navodno tada imao sa nekim od episkopa, na šta je Vučić uzvratio da je mislio da su razgovori u SPC bili između četiri zida i zatvoreni za javnost.


„Noćni bazar Zrenjanin“ u petak 24.06. na pijaci u Jug Bogdana\nNoćni bazar prvi put u Zrenjaninu – 24. juna na pijaci u Jug Bogdanovoj\nPonude „tri komada za 100 dinara“ dobro prolaze i na pijaci u Jug Bogdanovoj\nPostavlja se konstrukcija za natkrivanje pijace u Jug Bogdanovoj\n“Noćni bazar Zrenjanin“ biće održan u petak, 24. juna, na pijaci u Jug Bogdanovoj ulici od 17 do 23 h. Pored kvalitetnih proizvoda, u okviru bazara biće organizovan i zabavni program.\nNa današnjoj konferenciji za novinare na su govorili zamenik gradonačelnika Saša Santovac, organizatorka „Noćni bazar Zrenjanin“ Marija Radojčić i rukovodilac odeljenja pijaca u JKP „Pijace i parkinzi“, Branislav Dobrijević.\n„Posle Novog Sada, Beograda, i još nekoliko vojvođanskih gradova, očekuje nas i „Noćni bazar Zrenjanin“. Ovo je prilika za promociju svega onoga što naši mali proizvođači nude, ali i prilika da naši sugrađani dođu i kupe sve te kvalitetne proizvode. „Noćni bazar“ ,osim tog dela, sadrži i zabavne programe koji imaju za cilj da privuku što veći broj naših sugradjana i stvore dobru atmosferu te večeri. Biće to ujedno i prilika da dođu porodično, da ponešto kupe i dobro se provedu. Namera je da noćni bazari postanu tradicija, budući da su takve manifestacije i svojevrsne prilike za promociju našeg rada. Pozivam sve Zrenjanince da dođu u petak od 17 časova,na pijacu u Jug Bogdanovoj“, pozvao je zamenik gradonačelnika, Saša Santovac.\nizvor:zrenjanin.rs -Saša Santovac\n„Bazar ima svoj koncept koji funkcioniše već šest godina i u zavisnosti od lokalne samouprave on se ne menja, ali da poenta cele priče jeste pre svega da je to porodični događaj. Sa druge strane, ako malo bolje razmislite, kad odete u neki drugi grad, uglavnom odete na pijacu da još bolje upoznate taj grad bilo da je to bilo koji svetski grad, ili grad u našoj državi. Ono što je bila naša ideja kada smo kretali sa bazarom, jeste da je baš pijaca najbolje mesto gde možemo da napravimo jedan takav koncept i takav vid komunikacije sa malim proizvođačima. Dobar vid realizovanja generalno komunikacije i predstavljanja lokalnim raznim sredinama“, predstavila je organizatorka Marija Radojčić.\nizvor:zrenjanin.rs, Maarija Radojčić\n„Upravo zbog pružanja prilike malim proizvođačima, radimo po raznim pijacama ali i trgovima na teritoriji naše zemlje. To je prilika da se mali proizvođači u što većem broju predstave svojim potencijalnim kupcima, da bi razvili svoju priču i kako da ne bi morali da plaćaju razne namete koje bi morali kod trgovinskih lanaca. Najvažnija stvar od svega je svakako to što imate priliku da kupite baš od onoga ko je to stvarao , jer, niko dobro ne može predstaviti i prezentovati svoj proizvod kao onaj ko je to stvarao“, naglašava direktorka.\n„Noćni bazar Zrenjanin“\n„U petak od 17 do 23 sata na pijaci ćete uživati zaista u raznim delicijama, raznim rukotvorinama, dizajnerskim predmetima, nakitu, igračkama za decu. Prosto ne postoji oblast koju naši izlagači neće pokriti, a mi ćemo emitovati najbolju energiju te večeri – kazala je još Marija Radojčić i ukazala da će pored rukotvorina biti i velika ponuda hrane i pića. Do sada je prijavljeno sto izlagača, a svi koji su zainteresovani za učešće mogu se još prijaviti na imejl nocnibazar@gmail.com“, istakla je Radojčić.\nizvor:zrenjanin.rs, Branislav Dobrijević\n„Javno komunalno preduzeće “Pijace i parkinzi” je prepoznalo ideju koju je predložila Marija Radojčić. Hteli smo da našim sugrađanima ponudimo još jedan vid zabave i dodatnu ponudu malih proizvođača. Prema planu koji imamo, od jeseni bi „Noćni bazar Zrenjanin“ trebalo da se održava jednom mesečno. Pozivamo Zrenjanince da dođu i podrže ovu manifestaciju“, poručio je Branislav Dobrijević.\nOvog petka na Noćnom bazaru u Zrenjaninu, razne delicije će između ostalog izlagati…\nProizvodnja suhomesnatih proizvoda RUMAN\nŠtrudlana – domaće štrudle\nPG Miloje Živanović\nTagovi Noćni bazarpijaca Jug Bogdanova\nPovećane cene autobuskih karata do Novog Sada i Beograda


Džinović vicešampion Srbije - Ozon Media\nSremska Mitrovica – Atletičari „Sirmiuma“ nastavili su sa uspesima na samom početku ovogodišnje atletske sezone. Nove medalje osvojene su na Šampionatu Srbije u krosu održanom u Šapcu proteklog vikenda.\nIstakao se Milorad Džinović koji je u konkurenciji juniora u svom rodnom gradu postao vicešampion Srbije pobedivši u trci na 4000 metara. Ova medalja donela mu je I mesto u sastavu juniorske reprezentacije Srbije za predstojeći šampionat Balkana u krosu.\nPrijatno iznenađenje priredila je i Nataša Živanović koja je u trci mlađih seniorki na 3000 metara osvojila bronzanu medalju i najavila da se na nju može ozbiljno računati.\n”AK „Sirmium“ je pre tačno 15 godina osvojio tituli ekipnog šampiona Srbije i postizao brojne uspehe na prestižnom Krosu RTS-a“, podesetio je trener Goran Pavlović i najavio još veće uspehe u nastavku sezone.\nRegionalni konkurs za mlade dizajnere „Young Balkan Designers 2016“


Žene u EU obrazovanije, ali zarađuju 15 odsto manje od muškaraca | Restart Magazin\n06/12/2021 06/12/2021 Urednik\nIako su žene u Evropskoj uniji obrazovanije od muškaraca, odnosno 34 odsto njih ima više ili visoko obrazovanje u poređenju sa muškarcima kojih je 29 odsto sa sličnom diplomom, one ipak zarađuju manje od muškaraca, i to u proseku 15 odsto, objavio je Eurostat.\nŽena je u zemljama članicama EU manje i među menadžerima, tek 33 odsto njih se nalazi na nekom rukovodećem položaju.\nKada se radi o nižem obrazovanju, procenat žena i muškaraca je podjednak, slično je i srednje obrazovanih kojih je među ženama između 25 i 64 godine 45 odsto, među muškarcima iste dobi 49 odsto.\nEvropska statistika pokazala je da stopa zaposlenosti među muškarcima veća, 74 odsto njih radilo je tokom 2019, u poređenju sa 63 odsto žena. Međutim, stopa zaposlenosti se menja i dosta razlikuje u zavisnosti od toga koliko dece je u porodici, prenosi Danas.\nNa primer, stopa zaposlenosti kod žena bez dece bila je 67 odsto, kod muškaraca 75 odsto, za žene sa jednim detetom stopa “skače” na 72 odsto, a kod muškaraca na 87 odsto.\nI dok žene ostaju na tom nivou sa dva deteta, među muškarcima sa dvoe dece stopa zaposlenosti ide do 91 odsto. Sa troje i više dece procenat zaposlenih žena pada na čak 58 odsto, dok je kod muškaraca na 85 odsto.\nŽene su češće zaposlene na povremenim poslovima, tzv. part tajm, njih je 30 odsto tokom 2019. radilo na poslovima koje ne zahtijevaju puno radno vrijeme, za razliku od muškaraca kod kojih je taj procenat bio tek osam odsto.\nU Holandiji je procenat žena koje rade tako bio čak 75 odsto, muškaraca 28 odsto, što je najveći procenat u EU i za jedne i za druge. U Nemačkoj i Austriji 47 odsto, a u Belgiji 41 odsto žena radilo je na poslovima koji ne zahtevaju puno radno vreme.\nEurostat je u publikaciji koju je objavio danas na sajtu podsetio i da muškarci zauzimaju bolje pozicije u kompanijama i da je tek trećina menadžerskih pozicija namenjena ženama.\nNi u jednoj od zemalja članica EU nema više žena nego muškaraca među menadžerima, najviše ih je u Letoniji 46 odsto, Poljskoj 43, Švedskoj i Sloveniji 40 odsto. Najmanje žena na ruovodećim mjestima je na Kipru 21 odsto, Luksemburgu i Hrvatskoj 26 odsto, Danskoj, Češkoj i Holandiji 27 odsto.\nU skaldu sa tim, žene i zarađuju manje i to u prosjeku 14,8 odsto manje. Najveće razlike u platama su u Estoniji (22,7 odsto), Nemačkoj (20,9 odsto), Češkoj, Austriji i Slovačkoj, dok su najmaje u Rumuniji (tri odsto), Luksemburgu 4,6 odsto, Italji i Belgiiji gde je razlika pet, odnosno šest odsto.\n← Šolc objavio imena ministara u budućoj vladi Nemačke\nKusturica: Mokra Gora zaslužila nagradu →\nTramp evakuisan u specijalni bunker\n01/06/2020 01/06/2020 Urednik\nPremijer Tunisa podneo ostavku\n16/07/2020 16/07/2020 Urednik


Gradski odbor Stranke slobodne i pravde postavlja pitanja Štabu za vanredne situacije grada Požarevca • Poportal\nGradski odbor Stranke slobode i pravde u Požarevcu, kako kažu u saopštenju, polazeći od zabrinutosti i nedoumica građana koji se svakodnevno javljaju, Gradskom štabu za vanredne situacije postavlja sledeća pitanja:\nDa li će se posle više od četiri meseca od proglašenja epidemije izazvane virusom COVID 19 u Srbiji neko obratiti građanima Požarevca ispred Gradskog štaba za vanredne situacije, sa preciznim statističkim podacima o broju obolelih i preminulih na području Grada Požarevca ,kao i informacijama o preduzetim merama i trenutnoj epidemiološkoj situaciji u gradu ?\nDa li će se Gradski štab za vanredne situacije obratiti građanima Požarevca sa preciznim podacima o uticaju požara koji se desio 02. jula ove godine u fabrici ,,Ecolux Recycling See“ na životnu sredinu, odnosno na život i zdravlje ljudi ? Pitanje kvaliteta vazduha na ovom području naročito dobija na značaju, ako se ima u vidu i to da prema izveštaju koji je nedavno objavila mreža CEE Benkvoč (CEE Bankwatch Network) ,samo Termoelektrana Kostolac B emituje više sumpor-dioksida nego što je dozvoljeno za ceo region.\nDa li je Gradski štab za vanredne situacije doneo odluku o merama za ublažavanje ekonomskih posledica pandemije korona virusa na lokalu (još jednom podsećamo da je Gradski odbor Stranke slobode i pravde u Požarevcu još 14. aprila 2020.godine saopštio predlog mera za ublažavanje ekonomskih posledica pandemije na lokalu https://ssp.rs/sedam-mera-za-pozarevac/) ?\nDa li će se i kada objaviti rezultati kontrole kvaliteta pijaće vode i da li će se normalizovati vodosnabdevanje druge i treće visinske zone, kako bi se stanovnicima ovih područja kojima se u večernjim satima voda isključuje pre svega omogućilo redovno održavanje lične higijene u uslovima pandemije ?\nGradski odbor Stranke slobode i pravde u Požarevcu ovom prilikom izražava zahvalnost i podršku kompletnom medicinskom i nemedicinskom osoblju požarevačke bolnice koja je od nedavno prešla u kovid sistem.


Antivakseri i antikoronaši danas protestuju u centru Beča — Radio Velkaton : Radio Velkaton\nAntivakseri i antikoronaši danas protestuju u centru Beča\nDva dana pred opšti lokdaun, koji stupa na snagu od ponedjeljka, antivakseri i protivnici korona mjera organizuju danas proteste u centru Beča. Planirano je više povorki koje će se kretati kroz centar grada sa više hiljada učesnika, među kojima i desničarskih ekstremista.\nNa najveći protest pozvala je Slobodarska partija Austrije (FPO), koja će se okuputi na trgu Heldenplac odakle će se kretati centralnom ulicom Beča Ringom. Organizatori protesta očekuju najmanje 10.000 učesnika.\nJedna druga povorka kretaće se Ringom do Heldenplaca, a organizatori očekuju oko 3.000 učesnika.\nPored FPO i jedan od prvih antikoronaša u Austriji Martin Ruter pozvao je svoje pristalice preko društvenih mreža.\nPolicija očekuje visok stepen mobilizacije, a upozorava I na učešće ekstremnih desničara, kao na ranijim protestima u prvoj polovini ove godine.\nIstovremeno, Ministarstvo unutrašnih poslova Austrije ukazuje da postoje aktivnosti mobilizacije u krugovima desničarskih “Identitarista”, ali I scene huligana.\nKoliko će u subotu stvarno biti demonstracija za sada policija ne zna, kazao je portparol bečke policije Markus Ditrih agenciji APA dodajući da je taktika prijavljivanje više skupova kojom se želi otežati djelovanje policije.\nPolicija će u subotu u centru grada imati, kako je najavila, više od 1.300 čuvara reda.\nUčesnici protesta, prema važećim epidemiološkim mjerama, moraće da nose FFP2 maske, što će policija i kontrolisati, najavljeno.\nTakođe će se posebno kontrolisati autobusi za koje važi “2G” pravilo pa putnici koji nisu vakcinisani ili preležali kovid neće moći da putuju.\nZa očekivati je da se učesnici protesta neće pridržavati epidemioloških mjera, pa je moguće da će doći do čarki sa čuvarima reda.


Saradnja Crne Gore i Turske sve jača u oblasti poljoprivrede - preduzetnica.me\nPočetna»Teme»Vijesti»Saradnja Crne Gore i Turske sve jača u oblasti poljoprivrede\nMinistar Aleksandar Stijović sa saradnicima se tokom jučerašnje radne posjete Republici Turskoj sastao sa turskim ministrom poljoprivrede i šumarstva Bekirom Pakdemirlijem, sa kojim je razgovarao o jačanju bilateralne i ekonomske saradnje u oblastima poljoprivrede, šumarstva i vodoprivrede.\nKako je saopšteno, ministar Pakdemirli je izrazio zadovoljstvo postignutim nivoom bilateralnih odnosa, koje odlikuje produbljena saradnja i međusobno poverenje i poštovanje. Sagovornici su se saglasili da saradnja u okviru poljoprivrednog sektora značajno doprinosi razvoju veza između Crne Gore i Turske.\nMinistar Stijović je posebno istakao doprinos Turske razvojne agencije koja je u proteklih osam godina u Crnoj Gori u oblasti poljoprivrede realizovala projekte u iznosu od preko 620.000,00 eura. On je istakao dobru saradnju i odnos koji je rezultirao dolaskom velikog broja turskih investitora u Crnu Goru, kao i značaj Sporazuma o slobodnoj trgovini koji je ojačao veze između naše dvije zemlje i koji može dati dodatni doprinos na privrednom planu.\nPrethodni PostRegionalna turneja: „Smrt i Uskrsnuće“planuo kao šibica\nSljedeći Post Vukajlović: Ministarstvo ekonomskog razvoja pouzdan partner mladim preduzetnicima


Radio România Internaţional/ Budućnost počinje danas/ Povratak na prvobitnu misiju Severoatlanske alijanse ( 13.06.2014)\nPovratak na prvobitnu misiju Severoatlanske alijanse ( 13.06.2014)\nNedugo posle završetka Drugog svetskog rata, zapadne demokratije su zaključile da je najpohlepniji pobedio.\nGeneralni sekretar NATO, Anders Fog Rasmusen\nNedugo posle završetka Drugog svetskog rata, zapadne demokratije su zaključile da je najpohlepniji pobedio. Mesto proteranih nacističkih vojnika zauzela je Crvena armija na istoku i centru Evrope. Od Baltičkog do Crnog mora nacije koje su upale u Staljinovu klopku postale su kolonije ili sateliti Moskve. Strah od Gulaga, zloglasnog sovjetskog koncentracionog sistema koji bi se mogao proširiti uz pomoć Staljinive vojske i uticajnih komunističkih partija iz slobodnog sveta, od Mediterana do Atlantika, obevezao je zapad na reakciju. 1949. godine osnovan je NATO sa glavnim cijem da se Nemci drze na kolenima, Rusi van Evrope a Amerikanci unutra. Skoro pola veka Alijansa je funkcionisala kao snažna snaga za odvraćanje od ruskog ekspanzionizma. Pobednik Hladnog rata, Zapad je proširio prostor slobode iza Gvozdene zavese i sada od Baltičkog do Crnog mora skoro sve bivše komunističke države su članice NATO i Evropske unije. U poslednjim godinama prošlog veka misija Alijanse bila je usmerena na pacifikaciju Balkana i Avganistana. U medjuvremenu Rusi su oštro kaznili bivše sovjetske republike Moldaviju 1992.godine i Gruziju 2008. godine,kao i Abhaziju i Južnu Osetiju. Tek posle nelegalne aneksije Krima i podrške secesionista u Dombasu, NATO je nagovostio, prema oceni Centra za analizu Early Warning iz Bukurešta povratak na prvobitnu misiju: zaustavljanje teritorijalnih pretenzija Moskve. Generalni sekretar Alijanse Danac Andres Fog Rasmusen izjavio je za Radio Rumuniju : ’’ Treba da se prilagodimo ovoj rekao bih sofisticiranoj vrsti rata. Umesto agresije svedoci smo diskretnih mera sa ciljem da se destabilizuju situacije u pojedinim zemljama. Ovo se jasno vidi na primeru Ukrajine, na početku na Krimu, a sada na istoku ove države. Jasno je da iza destabilizacije istoka Ukrajine stoji Rusija. Takodje primečuju se pokusaji Rusije da kupuje medijski uticaj kako bi uticala na javno mnjenje i politicke procese. Mi ne treba da budemo naivni, moramo se prilagodjavati ovakvim situacijama.’’\nSAD, prve medu ravnopravnim članovima, pokrivaju 2/3 budžeta NATO. Američki predsednik Barak Obama je nedavno u Varšavi potvrdio američki angažman prema istočnoevropskim saveznicima. Za Ameriku, dodao je Obama, ovo je kamen temeljac sopstvene beybednosti i sveta obaveza. Obama je saopštio da će se izdvojiti miliarda dolara za rasporedjivanje novih američkih kopnenih, pomorskih i vazdušnih snaga u ovom delu sveta. Lider Bele kuće nije zaboravio ni bivše sovjetske republike koje su se opredelile za zapadne vrednosti i koje, uprkos ruskim opstrukcijama, pokušavaju da napuste rusku orbitu;’’ Ojačaćemo partnerstva sa prijateljima iz Ukrajine, Moldavije i Gruzije, postepeno sa njihovom odbrambenom konsolidacijom. Ako je potrebno, nove ruske provokacije naičiće na nove sankcije.’’\nPosle izbijanja ekonomske krize člannice NATO skresale su izdatke za odbranu. Generalni sekretar Severoatlanske alijanse Andres Fog Rasmusen je upozorio:’’ Jasno je da ne možemo više ovako. U poslednjih 5 godina Rusija je povećala troškove za odbranu za 50%, a članice NATO smanjili izdatke za 20%. Što je neprodukttivno. Šta se desava u Ukrajini predstavlja znak upozorenja i evropski politički lideri moraju da preispitaju stav prema izdacima za odbranu.’’\nSamo postojanje NATO ima efekat odvraćanje tako da potencijalnim agresorima ni ne pada na pamet da napadnu jednu članicu Alijanse:’’ Mogu vam garantovati da svi saveznici poštuju 5. član NATO –pakta i zajedničku odbranu, a to se može videti po koracima koji se preduzimaju za jačanje zajedničke odbrane, policijskim vazdušnim operacijama na prostoru Baltičkih zemalja. Avionima AWACS nadgledamo vazdušni prostor Poljske i Rumunije, imamo snažno prisustvo u Crnom i Baltičkom moru i obavljamo veći broj kopnenih vežbi. Pokazali smo da je Alijansa ujedinjena kada je rec o 5. članu i zajedničkoj odbrani.’’\nProfesor medjunarodnih odnosa na Američkom univerzitetu Bendjamin Jensen pozdravlja mere kojima SAD žele da postuju angazmane i ostnu globalni lider. On je našem izveštaču u Vašingtonu rekao da saveznici na granici sa Rusijom traže više od reči. Žele dodatne garancije za antiraketnu odbranu i više vojnika NATO u regionu- naglasio je profesor Jensen.


Međunarodna akademija o natalitetu na Srebrnom jezeru\n20 Sep 2021, 10:53 velikogradiste.rs, rtv nlava Elena Marjanović\nPokret za decu Tri plus u subotu na Međunarodnoj akademiji o natalitetu pod nazivom “Operativni plan izlaska iz demografske krize“uručio je opštini Veliko Gradište plaketu „Zlatna kolevka“ za saradnju i partnerstvo u realizaciji projekta “Cena minus tri plus“.\nNa Srebrnom jezeru kod Velikog Gradišta, u subotu 18. septembra, u okviru manifestacije “Dan borbe protiv bele kuge“ održana je Međunarodna akademija o natalitetu pod nazivom “Operativni plan izlaska iz demografske krize“.\nSkup je otvorio Vladimir Štrbac predsednik Skupštine opštine Veliko Gradište, a ovom prilikom Pokret za decu Tri plus uručio je opštini Veliko Gradište plaketu „Zlatna kolevka“ za saradnju i partnerstvo u realizaciji projekta “Cena minus tri plus“.\nKako ističu organizatori, nadležni u opštini Veliko Gradište su shvatili koliki je značaj i uloga višedetnih porodica za demografsku sliku Srbije budućnosti i svojim merama privilegija i povlastica za ovu kategoriju društva žele da pošalju poruku da će imati podršku sredine u kojoj podižu i vaspitavaju svoju decu.\nMihajlovićeva: Devojčice koračajte hrabro napred, niste manje vredne\nPred devojčicama u Srbiji su razni izazovi uzrokovani rodnim stereotipima i predrasudama, ali one kroz život treba da koračaju…\n9 Oct 2021, 10:55\nKako su se smenjivali talasi korona krize i mere koje su ih pratile, tako su i mladi prolazili kroz različite faze. Od straha,…\nDečija nedelja u Velikom Gradištu\n8 Oct 2021, 20:57\nPovodom Dečije nedelje, predsednik opštine Dragan Milić i njegovi saradnici posetili su danas prvake OŠ “Ivo…